Fashion Week: Μια βόλτα στις πασαρέλες του Παρισιού και στις κολεξιόν του επόμενου καλοκαιριού (part 1)! - Tlife.gr\n04.10.2016 | 12:30\nFashion Week: Μια βόλτα στις πασαρέλες του Παρισιού και στις κολεξιόν του επόμενου καλοκαιριού (part 1)!\nΜπορεί εμείς να φτιάχνουμε τη φθινοπωρινή μας shopping list, η μόδα όμως θέλει να μας κρατάει σε εγρήγορση δείχνοντάς μας ήδη τις τάσεις του επόμενου καλοκαιριού. Το ταξίδι της μόδας ξεκίνησε από τη Νέα Υόρκη, συνεχίστηκε στο Λονδίνο και το Μιλάνο ενώ στο Παρίσι ρίχνει σε λίγες ημέρες την αυλαία του με τις νέες γραμμές, τα σχέδια, τα υφάσματα, τα χρώματα και τα shapes που έρχονται να δημιουργήσουν το ύφος που θα επικρατήσει την επόμενη σεζόν.\nΑς δούμε λοιπόν τι προτείνουν οι σχεδιαστές από την Εβδομάδα μόδας του Παρισιού μέχρι στιγμής και μείνε συντονισμένη μέχρι τα shows να ολοκληρωθούν που θα μας δώσουν μια ολοκληρωμένη εικόνα για το τι θα φορέσουμε την επόμενη άνοιξη!\nO Olivier Rousteing για τη συλλογή Balmain άνοιξη-καλοκαίρι 2017 παρουσίασε μια συλλογή που εξακολουθούσε να επικεντρώνεται στο σέξι glamazon στιλ, αλλά σε πιο ρευστά και χαλαρά shapes. Η γυναίκα Balmain αγκαλιάζει τα μανίκια σε στιλ κιμονό, τους ανοιχτούς ώμους και τις loose maxi φούστες. Ο Γάλλος σχεδιαστής επίσης συμπεριέλαβε στα looks ρίγες, μοτίβα art-deco και prints πύθωνα.\nΓια τη συλλογή της Chloe άνοιξη-καλοκαίρι 2017, η καλλιτεχνική διευθύντρια Clare Waight Keller εστίασε σε μια χαλαρή συλλογή γεμάτη νωχελικές σιλουέτες. Το show είχε ένα ναυτικό twist με σχοινιά σε στιλ ιμάντα, ναυτικά παντελόνια και ρίγες. Μια παλέτα χρωμάτων του λευκού, του μαύρου, του κόκκινου και από παραλλαγές του μπλε, έφερε επίσης αβίαστα vibes.\nΜετά τον Valentino, η Maria Grazia Chiuri παρουσίασε την πρώτη συλλογή της ως νέα creative director του Dior για τη σεζόν άνοιξη-καλοκαίρι 2017. Το όραμά της ήταν σαφώς διαφορετικό από την in-house ομάδα σχεδιασμού και ακόμη και από του Raf Simons. Η σχεδιάστρια εμπνεύστηκε από τη στολή του θηλυκού ξιφομάχου για μια σειρά από σακάκια και τοπ με καπιτονέ λεπτομέρειες σε συνδυασμό με παντελόνια capri. Συνέχισε με ευάερες φούστες και φορέματα κατασκευασμένα από τούλι, μεταξωτό σιφόν και ζορζέτα αλλά υπήρχαν ακόμα πιο απροσδόκητες πινελιές, όπως t-shirts που έγραφαν : "we should all be feminists" ή "Dior (revolution).\nO Elie Saab για τη συλλογή του Άνοιξη-Καλοκαίρι 2017 εμπνεύστηκε από τη δεκαετία του 1970 με έντονα γραφικά prints από αστέρια να κοσμούν μίνι φορέματα, κομψά φορέματα και σακάκια. Η γυναίκα Saab περπατάει στην πιο casual πλευρά της ζωής για τις τελευταίες σεζόν, και αυτή η ιδέα συνεχίζεται με την προσθήκη glittery ή printed καπέλων του μπέιζμπολ. Για το βράδυ, επιλέγει ονειρικά φορέματα με πτυχώσεις και κρόσσια και βαθιά ντεκολτέ.\n"Καθημερινή θηλυκότητα» ήταν οι δύο λέξεις που η Isabel Marant χρησιμοποίησε για να συνοψίσει τη φετινή συλλογή. Η Παριζιάνα σχεδιάστρια ξερει καλά τη γλώσσα του cool French girl ντυσίματος, συνήθως με βάση τις εμπειρίες που είχε σε απομακρυσμένες, εξωτικές τοποθεσίες για να προσθέσει μια συστροφή περιπλάνησης σε κάθε νέα συλλογή.\nΑφού ανακοινώθηκε ως νέα διευθύντρια δημιουργικού του Lanvin το Μάρτιο, Bouchra Jarrar παρουσίασε την πρώτη συλλογή της για τον οίκο για την άνοιξη-καλοκαίρι 2017. Η Γαλλίδα σχεδιάστρια επικεντρώθηκε στα αναβαθμισμένα κομμάτια της ντουλάπας για τη νέα σεζόν. Το pajama στιλ ήταν μια σημαντική επιρροή, από τα slip-dresses φορέματα ολίσθησης μέχρι τα χαλαρά παντελόνι και τοπ. Επαναδιατύπωσε ακόμη και το κοστούμι με νωχελικά και χαλαρά shapes.\nΚάνοντας το ντεμπούτο του ως καλλιτεχνικός διευθυντής στον Saint Laurent, ο Anthony Vaccarello παρουσίασε μια συλλογή με έντονο σεξαπίλ για την άνοιξη-καλοκαίρι 2017 που περιλάμβανε βαθιά ντεκολτέ, διογκωμένα μανίκια και δυνατούς ώμους όπως καi loose denim στιλ.\nΓια τoν Valentino άνοιξη-καλοκαίρι 2017, o Pierpaolo Piccioli έκανε το ντεμπούτο της πρώτης solo συλλλογής του για την ιταλική μάρκα. Το αποτέλεσμα ήταν μια σύνθεση πάνω από εξήντα εμφανίσεις που έμειναν πιστές στον Valentino υπό την πρώην συνεργασία του Piccoli και της Chuiri, αλλά προφανώς διαφορετικές. Η σιλουέτα χαλάρωσε με υψηλό λαιμό και loose παντελόνι, η χρωματική παλέτα ήταν πιο τολμηρή με το ζωντανό κόκκινο και το έντονο ροζ ενώ το κέντημα ήταν ακόμα ένα βασικό στοιχείο στη συλλογή.\nΦΘΙΝΟΠΩΡΟ ΧΕΜΩΝΑΣ 2016


ΑΘΛΗΤΙΚΟΙ ΨΙΘΥΡΟΙ: 23 Μαϊ 2015\nΤην ώρα που κανείς δεν ξέρει αν θα φοράει και του χρόνου τη φανέλα του Ολυμπιακού, ο Νταβίδ Φουστέρ είχε σύντομο τετ α τετ με τον Β. Μαρινάκη στο ΟΑΚΑ, ενώ οι δύο τους αναμένεται να πουν ξανά σύντομα.\nΑγκαλιά Βαγγέλη Μαρινάκη-Νταβίδ Φουστέρ λίγο πριν την έναρξη του τελικού Ολυμπιακός-Skoda Ξάνθη.\nΟ πρόεδρος των «ερυθρόλευκων» βρέθηκε στον αγωνιστικό χώρο, όπως και αυτός της ακριτικής ομάδας (Άρης Πιαλόγλου) και έκανε την καθιερωμένη χειραψία με όλους τους και των δύο «μονομάχων».\nΩστόσο, δεν είχε την ίδια συμπεριφορά όταν βρέθηκε μπροστά στον 33χρονο ποδοσφαιριστή, καθώς κοντοστάθηκε και τον αγκάλιασε.\nΌλα αυτά, ενώ εκκρεμεί το τι θα γίνει με τον Ισπανό, καθώς τον Ιούνιο λήγει το συμβόλαιο του και όπως ανέφερε κατά τη διάρκεια της εβδομάδας μέσω του Facebook, θα μιλήσει ο ίδιος για το θέμα με τον ισχυρό άνδρα του συλλόγου. *Πηγή: sport-fm.gr*\nΑπό το Σάββατο 23 Μαΐου θα μπορούν οι φίλοι του ΠΑΟΚ να προμηθεύονται τα εισιτήριά τους για την αναμέτρηση της ομάδας κόντρα στον Παναθηναϊκό (02/06) στο πλαίσιο της ημιτελικής σειράς των πλέι οφ, όπως ανακοίνωσε η ΚΑΕ.\n«Το πρωτάθλημα του μπάσκετ μπαίνει πλέον στην πιο σημαντική του περίοδο. Ξεκινά η ημιτελική φάση των πλέι οφ, ακολουθεί η τελική φάση και ο ΠΑΟΚ ξεκινά την πορεία του με πρώτο αντίπαλο τον Παναθηναϊκό. Η σειρά ξεκινά από το ΟΑΚΑ και συνεχίζεται στη Θεσσαλονίκη και στο PAOK Sports Arena.\nΓια την διευκόλυνση των φιλάθλων, η ΚΑΕ ΠΑΟΚ ξεκινά από σήμερα, την διάθεση των εισιτηρίων για τον τρίτο αγώνα της σειράς ΠΑΟΚ – Παναθηναϊκός, τον πρώτο δηλαδή αγώνα που θα διεξαχθεί στο “Παλατάκι” την Τρίτη 2 Ιουνίου 2015 και ώρα 20:30.\nΞεκινάμε δυνατοί και αποφασισμένοι και περιμένουμε όλους τους φιλάθλους του ΠΑΟΚ στο γήπεδο…\nΟι τιμές των εισιτηρίων, παραμένουν οι ίδιες και ξεκινούν από τα 10€, ενώ θα πρέπει να γνωρίζουν όλοι οι φίλαθλοι ότι στην δεύτερη (ημιτελικά) και τρίτη (τελικά) φάση των πλέι οφ δεν ισχύουν τα εισιτήρια διαρκείας των κατηγοριών BLACK και WHITE.\nΑπό το PAOK Sports Arena (Καθημερινά 10:00-20:00, Σάββατο-Κυριακή: 12:00-20:00),\nΑναλυτικά οι τιμές των εισιτηρίων για τον αγώνα ΠΑΟΚ – Παναθηναϊκός που θα διεξαχθεί την Τρίτη 2/6/2015 στις 20:30 είναι…\nΕισιτήρια για τον αγώνα ΠΑΟΚ – Παναθηναϊκός διατίθενται και μέσω Internet από την διεύθυνση https://buy.tickethour.com/paokbc-ww/showProductList.html με την γνωστή διαδικασία Print@home. Μέσω του Print@home ο φίλαθλος μπορεί να αγοράσει τη συγκεκριμένη θέση που επιθυμεί, και να εκτυπώσει το εισιτήριό του στο σπίτι του με έναν απλό εκτυπωτή Α4, χωρίς να χρειαστεί να περιμένει στην ουρά των εκδοτηρίων για την παραλαβή των ήδη αγορασμένων εισιτηρίων του».\nΗ… λειψανδρία στα γκαρντ της εθνικής Ισπανίας, ενόψει του ερχόμενου Ευρωμπάσκετ, αναγκάζει τον Σέρτζιο Σκαριόλο να βρει εναλλακτικές λύσεις, με τον Κουίντο Κολόμ να είναι μία εξ αυτών.\nΡίκι Ρούμπιο και Χοσέ Καλντερόν δεν θα πάρουν μέρος στο Ευρωμπάσκετ του καλοκαιριού, Έτσι, η εθνική Ισπανίας δεν θα έχει πολλές λύσεις στη θέση του πλέι μέικερ, γεγονός το οποίο αναγκάζει τον Σέρτζιο Σκαριόλο να βρει άλλες λύσεις για τη θέση του οργανωτή του παιχνιδιού της ομάδας.\nΈνας εξ αυτών είναι ο Κουντό Κολόμ, ο οποίος τη φετινή σεζόν πραγματοποιεί εξαιρετικές εμφανίσεις με την φανέλα της Μπιλμπάο, μετρώντας 9,8 πόντους και 5,5 ασίστ ανά αγώνα.\nΟ Ρίκι Ρούμπιο δεν θα παίξει στο Ευρωμπάσκετ 2015 και μαζί με την απουσία του Χοσέ Καλντερόν δημιουργείται… κενό στη θέση του πλέι μέικερ. Ή μήπως όχι; Ο Ρούμπιο τόνισε πως υπάρχουν κι άλλες λύσεις, όπως του Ροντρίγκεθ και του Γιούλ ή ακόμα και του Πάου Ρίμπας!\n«Υπάρχουν οι Σέρχιο Ροντρίγκεθ και Σέρχιο Γιούλ που μπορούν να παίξουν στην ίδια θέση. Η αλήθεια είναι ότι έχουμε κι άλλες επιλογές όπως ο Πάου Ρίμπας, ο οποίος κάνει πολύ καλή χρονιά», δήλωσε αρχικά ο γκαρντ των Μινεσότα Τίμπεργουλβς, που συμπλήρωσε:\n«Πέρασα δυο εβδομάδες στο κρεβάτι, σε πλήρη ακινησία! Πλέον οποιαδήποτε κίνησή μου πρέπει να γίνεται με πολύ προσοχή. Η επέμβαση ήταν η μοναδική επιλογή. Ήλπιζα να αναρρώσω γρήγορα και να επιστρέψω όσο το δυνατόν πιο σύντομα ωστόσο συνέχιζα να αισθάνομαι πόνο. Οι γιατροί στη Μινεσότα που εξήγησαν ότι έπρεπε να γίνει χειρουργείο. Αγωνίζομαι εφτά χρόνια στην Εθνική ομάδα. Έλειψα μόνο από τους Ολυμπιακούς Αγώνες του Λονδίνου, αφού δεν μπορούσα καλά-καλά να περπατήσω! Το ότι δεν θα παίξω φέτος, δεν σημαίνει ότι αποχωρώ από την εθνική ομάδα. Απλώς, πρέπει να αναρρώσω».\nΑπολαύστε πλούσιο θέαμα από το ΝΒΑ, με τους Ατλάντα Χοκς και τους Κλίβελαντ Καβαλίερς να πρωταγωνιστούν σ’ ένα εντυπωσιακό TOP 5!\nΗ κορυφή ανήκει στον JR Σμιθ:\nΗ απαράδεκτη ενέργεια του Φαμπιάν Εστογιανόφ να χτυπήσει πισώπλατα αντίπαλό του μετά από ματς για το ασιατικό Champions League δεν έμεινε ατιμώρητη.\nΗ Ποδοσφαιρική Συνομοσπονδία της Ασίας (AFC) επέβαλε στον «Λόλο» ποινή αποκλεισμού έξι αγωνιστικών, επειδή μετά το τέλος του αγώνα της Αλ Νασρ με τη Λεκβίγια από το Κατάρ, ο Ουρουγουανός γρονθοκόπησε από πίσω τον Νοτιοκορεάτη, Ναμ Τάε Χέε.\nΗ Αλ Νασρ είχε ηττηθεί 3-1 από την ομάδα του Κατάρ και αποκλείστηκε από τη συνέχεια της διοργάνωσης, με τον Ναμ να σημειώνει το δεύτερο γκολ των φιλοξενούμενων και να κερδίζει το πέναλτι από το οποίο προήλθε το τρίτο τους γκολ. Ο πρώην άσος του Πανιωνίου θα χάσει μετά από αυτή του την ενέργεια η φάση των ομίλων του ασιατικού Τσάμπιονς Λιγκ της επόμενης χρονιάς, ενώ κλήθηκε να πληρώσει και πρόστιμο 10.000 δολαρίων.\nΠάντως αυστηρά είχε τιμωρήσει και η Αλ Νάσρ τον Εστογιανόφ γι’ αυτή του την ενέργεια, καθώς του επέβαλλε μείωση των αποδοχών του κατά 50%!\nΟ Βλάνταν Ίβιτς θα είναι σύμφωνα με όλες τις ενδείξεις από την Δευτέρα (25/5) ο νέος τεχνικός της Βέροιας.\nΟ Ίβιτς μετά την πετυχημένη παρουσία του στην Κ20 του ΠΑΟΚ φέρεται να έδωσε τα χέρια με τον νέο τεχνικό διευθυντή της ΠΑΕ Βέροια, Ζήση Βρύζα αποδεχόμενος την πρόταση που του έγινε από την διοίκηση της ΠΑΕ και θα αναλάβει να χτίσει μια ομάδα με υψηλούς στόχους για την νέα αγωνιστική περίοδο.\nΤο μόνο που απομένει είναι ο Σέρβος τεχνικός να ολοκληρώσει τις υποχρεώσεις του με την Κ20 του ΠΑΟΚ ώστε να αναλάβει και επίσημα τα ηνία των «κυανέρυθρων».\nΤην ευχή να κερδίσει το ποδόσφαιρο έδωσε ο πρόεδρος της ΕΠΟ, Γιώργος Γκιρτζίκης κατά την είσοδό του στο ΟΑΚΑ...\n«Σαν πρόεδρος είμαι στον πρώτο τελικό. Έχω ζήσει πολλούς άλλους, είναι η μεγάλη γιορτή του ποδοσφαίρου. Όλοι θέλουμε να δούμε έναν καλό αγώνα και να κερδίσει το ποδόσφαιρο. Αξίζουν συγχαρητήρια και στις δύο ομάδες, διότι ένας τελικός είναι μια μεγάλη επιτυχία. Ειδικά για την Ξάνθη, είναι μια ομάδα που δικαιούταν να διεκδικήσει ένα Κύπελλο. Αν η Ξάνθη καταφέρει να πάρει το Κύπελλο θα ανήκει στους φίλους της», ήταν τα λόγια του προέδρου της ΕΠΟ.\nΣτο γήπεδο και ο Κοντονής!\nΠαρών στον τελικό αναμένεται και ο Σταύρος Κοντονής. Ο Υφυπουργός Αθλητισμού λίγες ώρες πριν από την σέντρα της αναμέτρησης του Ολυμπιακού Σταδίου ανακοίνωσε πως πρόκειται να παρακολουθήσει το ματς από τα επίσημα.\nΣτο πιο αδιάφορο παιχνίδι της αγωνιστικής, Λεβάντε και Ελτσε αναδείχθηκαν ισόπαλες χωρίς τέρματα στο Ciutat de Valencia.\nΑν δεν υπήρχαν οι βαθμοί που έπρεπε να μοιραστούν στον αγώνα, θα μπορούσε κανείς να πει ότι το ματς ήταν ένα φιλικό, αφού οι δύο ομάδες έφτασαν στην τελευταία αγωνιστική έχοντας πετύχει τον στόχο της παραμονής και δεν κυνηγούσαν κάτι περισσότερο. Ούτε οπαδοί των Βαλενθιάνων πάντως βοήθησαν αφού το γήπεδο ήταν μισογεμάτο και στο πρώτο μέρος είχαμε μία φάση για κάθε ομάδα. Η πρώτη ήταν για την Λεβάντε, με τον Μοράλες να πιάνει αριστερό σουτ και τον Τόνια να μπλοκάρει (15') και στην δεύτερη για την Ελτσε το σουτ του Βίκτορ Ροδρίγες μετά την πάσα του Ααρόν Νίγεθ, πήγε στον Μαρίνιο. Στην επανάληψη το βαρετό σκηνικό δεν άλλαξε πολύ με τους φιλοξενούμενους να έχουν την καλύτερη ευκαιρία για να πάρουν τη νίκη στο 68' με τον Νίγεθ να κερδίζει πέναλτι και να το εκτελεί ο ίδιος αλλά ο Μαρίνιο έμεινε στο κέντρο της εστίας και απέκρουσε την εκτέλεση του πρώην παίκτη του Ηρακλή. Στο τελευταίο κομμάτι του αγώνα η Ελτσε παρέμεινε η καλύτερη ομάδα, είχε κάποιες καλές στιγμές αλλά το 0-0 παρέμεινε μέχρι το τέλος.\nΣτην Ελλάδα βρίσκεται ο Φρανσουά Μοντεστό, που είναι στο ΟΑΚΑ για να παρακολουθήσει τον τελικό ανάμεσα στην πρώην του ομάδα, τον Ολυμπιακό και την Ξάνθη. Ωστόσο, ο Γάλλος αμυντικός, έχει έρθει στην χώρα μας εδώ και μερικές μέρες...\nΈτσι, είχε την ευκαιρία την Παρασκευή το βράδυ να διασκεδάσει! Βρέθηκε λοιπόν, στο νυχτερινό μαγαζί που εμφανίζεται ο Παντελής Παντελίδης και η Ελένη Φουρέιρα και το... έκαψε πριν τον τελικό μέχρι τις πρώτες πρωινές ώρες!\nΟ Ντικ Άντοβοκατ έχει ξεκαθαρίσει στη διοίκηση της Σάντερλαντ τι θέλει για να συνεχίσει να βρίσκεται στο τιμόνι της ομάδας και τη νέα σεζόν.\nΟ Ολλανδός τεχνικός ανέλαβε τις «μαυρόγατες» το Μάρτιο και τελικά τις οδήγησε στη σωτηρία. Παρά την επιτυχία όμως, το μέλλον του στο «Στάδιο του Φωτός» δεν μπορεί να θεωρηθεί δεδομένο.\nΣημερινά δημοσιεύματα στην Αγγλία αναφέρουν πάντως πως ο έμπειρος προπονητής έχει ήδη ξεκαθαρίσει στη διοίκηση τα «θέλω» του για να συνεχίσει στην τεχνική ηγεσία της ομάδας. Αυτά αφορούν την απόκτηση έξι παικτών της επιλογής του, καθώς πιστεύει πως το ρόστερ χρειάζεται αρκετά μεγάλη ενίσχυση ώστε να μην υπάρξει και τη νέα σεζόν το άγχος του υποβιβασμού έως το φινάλε…\nΤον στράικερ της Πόρτο, Τζάκσον Μαρτίνεζ, στέλνουν στην Άρσεναλ οι Πορτογάλοι, οι οποίοι κάνουν λόγω για κατ' αρχήν συμφωνία του ίδιου με τους «κανονιέρηδες» για να συνεχίσει σε αυτούς την καριέρα του.\nΤα χέρια με τους ανθρώπους της Άρσεναλ φαίνεται πως έχει δώσει ο Τζάκσον Μαρτίνεζ.\nΑυτό τουλάχιστον αναφέρουν οι Πορτογάλοι, οι οποίοι θεωρούν δεδομένη την αποχώρηση του Κολομβιανού από την Πόρτο, με την οποία ανανέωσε μόλις πέρυσι τη συνεργασία του, έχοντας ωστόσο ρήτρα που ανέρχεται στα 25 εκ. λίρες.\nΒάσει πληροφοριών από την Ιβηρική χερσόνησο, ο παίκτης βρίσκεται πολύ κοντά στους «κανονιέρηδες» οι οποίοι είναι πολύ πιθανό να τον κάνουν δικό τους με λιγότερα χρήματα από αυτά που προβλέπει η ρήτρα του.\nΚάθε δυνατή προσπάθεια για να πείσει την Ατλέτικο Μαδρίτης να της παραχωρήσει με κανονική μεταγραφή τον Τόμπι Αλντερβάιρελντ καταβάλλει η Σαουθάμπτον.\nΌπως αναφέρει η «Telegraph» οι διοικούντες τους «Αγίους» ξεκίνησαν ήδη τις συζητήσεις με τους «ροχιμπλάνκος», με την ελπίδα ότι θα πάρουν το «Ok» για την αγορά των δικαιωμάτων του Βέλγου αμυντικού.\nΕκτιμάται δε ότι ένα ποσό κοντά στις 10εκατ. λίρες ενδεχομένως να αποδεχτεί αρκετό για να προχωρήσει η μεταγραφή. Οσον αφορά τον ίδιο τον ποδοσφαιριστή, έχει καταστήσει σαφές πως θα ήθελε να μείνει στην αγγλική ομάδα και μετά το τέλος του δανεισμού του.\nΣυμβιβασμένος στην ιδέα ότι δεν θα έχει ούτε του χρόνου στη διάθεσή του τον Μίτσου εμφανίστηκε ο προπονητής της Σουόνσι, Γκάρι Μονκ.\nΟ κόουτς της ουαλικής ομάδας ρωτήθηκε για τις πιθανότητες επιστροφής (και παραμονής) του Ισπανού μεσοεπιθετικού, μετά το τέλος του δανεισμού του στη Νάπολι, επισημαίνοντας ότι δύσκολα θα δεχτεί να φορέσει ξανά τη φανέλα της.\n«Θα μιλήσουμε το καλοκαίρι και θα δούμε τι θα γίνει. Ήταν δική του απόφαση να πάει στη Νάπολι και τον ενθάρρυνα να το κάνει για πολλούς λόγους. Δεν νομίζω ότι η γνώμη του Μίτσου άλλαξε ξαφνικά. Ήθελε να αποχωρίσει από την ομάδα και να δοκιμάσει κάτι νέο. Λογικά θέλει ακόμα το ίδιο. Μέχρι, όμως, να μιλήσω μαζί του δεν μπορώ να είμαι σίγουρος για τα σχέδιά του», ήταν το σχόλιο του Μονκ.\nΚαμία πρόθεση να επιστρέψει στην Πρέμιερ Λιγκ δεν έχει ο Φρανκ Λάμπαρντ, ο οποίος ήδη σκέφτεται την περίοδο των Χριστουγέννων που θα περάσει για πρώτη φορά με την οικογένειά του.\nΗ παρουσία του στη Μάντσεστερ Σίτι λαμβάνει τέλος και ο πολύπειρος μέσος ξεκαθάρισε πως δεν πρόκειται να φορέσει τη φανέλα άλλου αγγλικού συλλόγου, παρά μόνο της New York City όπου ανήκει.\n«Τίποτα δεν μπορεί να με πείσει να γυρίσω. Όχι, τελείωσα με αυτό. Ανυπομονώ να περάσω τα Χριστούγεννα στο σπίτι με την οικογένειά μου, να φάμε πολύ γαλοπούλα, να πιούμε κρασί και να μείνουμε ξύπνιοι μέχρι αργά», ήταν το σχόλιο του Λάμπαρντ, ο οποίος όλα αυτά τα χρόνια στερούνταν τις οικογενειακές του στιγμές λόγω της Boxing Day.\nΈνταση από το πουθενά πήγε να δημιουργηθεί στο ΟΑΚΑ. Μηχανάκια με οπαδούς του Ολυμπιακού περικύκλωσαν το όχημα του Δημήτρη Γιαννακόπουλου, που είχε βρεθεί εκεί για να παρακολουθήσει σχολικούς αγώνες\nΕπεισόδιο με επίκεντρο τον Δημήτρη Γιαννακόπουλο πήγε να δημιουργηθεί κοντά στο ΟΑΚΑ λίγο πριν τη σέντρα του τελικού Κυπέλλου.\nΣυνοδευόμενος απ’ τα παιδιά του, ο Γιαννακόπουλος βρέθηκε στις ολυμπιακές εγκαταστάσεις για να παρακολουθήσει σχολικούς αγώνες στίβου, όταν το όχημά του περικυκλώθηκε από μηχανάκια με οπαδούς του Ολυμπιακού που κατευθύνονταν στο γήπεδο για το ποδοσφαιρικό ματς.\nΕυτυχώς πάντως τα χειρότερα αποφεύχθηκαν, καθώς ο Γιαννακόπουλος μπόρεσε να ξεφύγει απ’ τον κλοιό που πήγε να δημιουργηθεί και ν’ απομακρυνθεί χωρίς να κλιμακωθεί περαιτέρω η ένταση. *Πηγή: sport-fm.gr*\nΤο παρών στον τελικό του Κυπέλλου ανάμεσα σε Ολυμπιακό και Skoda Ξάνθη στο ΟΑΚΑ αναμένεται να δώσει ο Υφυπουργός Αθλητισμού, Σταύρος Κοντονής και ο Γενικός Γραμματέας Αθλητισμού, Ιούλιος Συνοδινός.\nΣτον ΟΑΚΑ θα βρεθεί και ο Υφυπουργός Αθλητισμού, Σταύρος Κοντονής και ο Γενικός Γραμματέας Αθλητισμού, Ιούλιος Συνοδινός.\nΟι δυο τους θα παρακολουθήσουν τον τελικό του Κυπέλλου ανάμεσα στον Ολυμπιακό και την Skoda Ξάνθη (20:30).\nΟ κύριος Κοντονής δίνει το «παρών» σε ένα αθλητικό γεγονός σε μια περίοδο που έχει ακούσει αρκετά λόγω του νομοσχεδίου. *Πηγή: sport-fm.gr*\nΤο Καμπ Νου είναι... τίγκα. Όχι μόνο για την φιέστα του πρωταθλήματος, αλλά και για να αποχαιρετήσουν όλοι στην Μπαρτσελόνα τον Τσάβι, στο τελευταίο εντός έδρας παιχνίδι με την ομάδα της καρδιάς του.\n«6raciesXavi» είναι το μότο που τις τελευταίες μέρες... συνοδεύει την Μπαρτσελόνα.\nΚι όχι άδικα αφού μετά από... μια ολόκληρη σεζόν ο Τσάβι λέει αντίο στην μεγάλη του αγάπη. Και προφανώς οι φίλοι των μπλαουγκράνα είχαν κι αυτόν τον λόγο για να γεμίσουν το Καμπ Νου (πέραν της φιέστας για την κατάκτηση του 23ου πρωταθλήματος).\nΈτσι λοιπόν χωρίς να πέφτει... καρφίτσα, δημιουργήθηκε ακόμα ένα εξαιρετικό -απ' αυτά που συνηθίζονται στο εν λόγω γήπεδο- μωσαϊκό, ενώ έπεσε και ένα τεράστιο πανό με τη φιγούρα του άλλοτε «μαέστρου» των Καταλανών.\nΕίναι το... λιγότερο άλλωστε που θα μπορούσε να κάνει ο κόσμος του συλλόγου ως «ευχαριστώ» στον Τσάβι (που φυσικά σήμερα φορά το περιβραχιόνιο του αρχηγού απέναντι στη Λα Κορούνια)...\nΈτσι... ξεδιπλώθηκε το πανό για τον Τσάβι\n#6raciesXavi #campionsFCB pic.twitter.com/pdTWmyr6XK\nΜια άποψη απ' την ατμόσφαιρα στο Καμπ Νου\nVÍDEO. Homenatge, mosaic i tifo per al Senyor Xavi. Gràcies, Xavi. #latdp #weloba pic.twitter.com/ekWUSpggfU\n— LaTdP (@LaTdP) May 23, 2015\nΣτους υπόλοιπους στόχους τα έκανε λίγο «σαλάτα». Η… σαλατιέρα της Bundesliga όμως ανήκει εδώ και καιρό στην Μπάγερν! Μετά από μια ακόμα σεζόν που σάρωσαν στη Γερμανία, οι Βαυαροί σήκωσαν τo τρόπαιο.\nΗ αλήθεια είναι ότι αλλιώς φανταζόταν τη σημερινή μέρα. Στο μυαλό των φίλων της υπήρχε ως η μέρα που θα σήκωνε το πρώτο. Που θα έκανε «ζέσταμα» για τις άλλες δυο κούπες της σεζόν.\nΈστω κι αν της έμεινε, όμως, μονάχα αυτό, το πρωτάθλημα είναι πρωτάθλημα. Και η Μπάγερν το γιόρτασε (ξανά) με την ψυχή της.\nΌπως λοιπόν εκείνοι που κάνουν δίαιτα αρκούνται σε μια σαλάτα, έτσι και η Μπάγερν περιορίστηκε φέτος στη… σαλατιέρα.\nΕπειδή όμως όταν δεν έχεις αυτό που αγαπάς, αγαπάς αυτό που έχεις -κι επειδή προφανώς το να κατακτήσεις την 25η Bundesliga και μάλιστα με την ίδια χαοτική διαφορά δεν είναι αμελητέο κατόρθωμα- ο Πεπ Γκουαρντιόλα κι οι παίκτες του το χάρηκαν δεόντως μετά το ματς με τη Μάιντζ.\nΚάνοντας τα καθιερωμένα ντουζάκια με μπύρα και προσέχοντας (φέτος που είναι το μοναδικό που θα πάρουν στα χέρια τους) να μην τους… πέσει απ’ τα χέρια, όπως συνέβη πέρυσι με τον Καταλανό τεχνικό!\nΤην αισιοδοξία του για την κατάκτηση του Κυπέλλου απ’ τον Ολυμπιακό τόνισε ο Τάσος Αυλωνίτης, λίγες ώρες πριν τον τελικό κόντρα στην Ξάνθη, υπογραμμίζοντας πως είναι στο χέρι των «ερυθρόλευκων».\nΣυγκεκριμένα, είπε: «Έχουμε πολύ καλή ψυχολογία. Έχουμε προετοιμαστεί πολύ καλά και το θέλουμε αυτό το ματς. Το παιχνίδι εξαρτάται από εμάς. Εφόσον η απόδοσή μας είναι αυτή που πρέπει θα πάρουμε το ματς. Κάθε τίτλος είναι σημαντικός». *Πηγή: sport-fm.gr*\nΠρόβλημα στην μέση για τον Λουκά Μαυροκεφαλίδη, ο οποίος δεν προπονήθηκε σήμερα. Τι γίνεται με τους άλλους τραυματίες του Παναθηναϊκού ενόψει του πρώτου αγώνα με τον ΠΑΟΚ.\nΕκτός προπόνησης έμεινε το Σάββατο ο Λουκάς Μαυροκεφαλίδης. Ο Έλληνας σέντερ ταλαιπωρείται από πρόβλημα στην μέση και δεν ήταν σε θέση να βγάλει το πρόγραμμα. Πάντως το ιατρικό τιμ του Παναθηναϊκού εμφανίζεται καθησυχαστικό για την κατάστασή του κι εκτιμάται πως αύριο θα δώσει το «παρών».\nΟύτε σήμερα προπονήθηκαν Δημήτρης Διαμαντίδης και Ρεϊμάρ Μόργκαν (φυσικά νοκ-άουτ είναι Παππάς, Μπατίστα). Ο πρώτος αναμένεται να «μπει» την Δευτέρα και να προλάβει το πρώτο ματς της σειράς με τον ΠΑΟΚ για τα ημιτελικά (την Τρίτη), ενώ για τον Αμερικανό πάουερ φόργουορντ όλα δείχνουν πως την Κυριακή θα ‘ναι σε θέση να βγάλει το πρόγραμμα. *Πηγή: sport-fm.gr*\nΜε «προσεκτικό» σχήμα θα κατέβει η Ξάνθη στον τελικό κόντρα στον Ολυμπιακό. Ο Ράζβαν Λουτσέσκου άφησε στον πάγκο τον Παντελή Καπετάνο.\nΠριν από λίγα λεπτά έγινε γνωστή και ενδεκάδα της Ξάνθης. Ο Ράζβαν Λουτσέσκου δεν έδωσε φανέλα βασικού στον Παντελή Καπετάνο, αναθέτοντας στους Κλέιτον και Σολτάνι το επιθετικό κομμάτι.\nΑναλυτικά: Κυριακίδης, Μπέρτος, Γούτας, Καρυπίδης, Γουάλας, Ομπόντο, Παπαστεριανός, Σολτάνι, Λουσέρο, Βασιλακάκης, Κλέιτον. *Πηγή: sport-fm.gr*\nΠαρών στο ΟΑΚΑ βρίσκεται και ο Φρανσουά Μοδεστό. Ο πρώην ποδοσφαιριστής του Ολυμπιακού θα παρακολουθήσει από κοντά τον τελικό του Κυπέλλου με την Skoda Ξάνθη.\nΈνας παλιός γνώριμος του Ολυμπιακού, ο Φρανσουά Μοδεστό, εμφανίστηκε στο ΟΑΚΑ και θα παρακολουθήσει από κοντά τον τελικό (20:30) του Κυπέλλου ανάμεσα στους «ερυθρόλευκους» με την Skoda Ξάνθη. Μάλιστα, βρίσκεται μαζί με την αποστολή των Πειραιωτών.\nΟ 36χρονος -πλέον- μεσοαμυντικός αγωνίζεται στην Μπαστιά, όπου είχε συμπαίκτη τον Τζιμπρίλ Σισέ τη φετινή σεζόν, στην οποία έκανε 29 συμμετοχές στο πρωτάθλημα (με δυο γκολ), τέσσερις στο Λιγκ Καπ και μια στο Κύπελλο.\nΟ Κορσικανός φόρεσε τη φανέλα των Πειραιωτών από το 2010 έως το 2013 και πανηγύρισε την κατάκτηση του Κυπέλλου δύο φορές. Το 2011-12 κόντρα στον Ατρόμητο (2-1 στην παράταση) και το 2012-13 με τον Αστέρα (3-1 στην παράταση). *Πηγή: sport-fm.gr*\nΠανόπουλος: «Ποντάρουμε στα λάθη και στην πίεση του Ολυμπιακού»\nΤην αγωνιστική ανωτερότητα του Ολυμπιακού αναγνώρισε ο Χρήστος Πανόπουλος, τονίζοντας πως η Ξάνθη θα επιχειρήσει να εκμεταλλευτεί την πίεση και τα λάθη, που ενδεχομένως να υποπέσουν οι ερυθρόλευκοι.\nΔηλώσεις κατά την άφιξή του στο ΟΑΚΑ για τον τελικό του Κυπέλλου κόντρα στον Ολυμπιακό έκανε ο Χρήστος Πανόπουλος. Ο ιδιοκτήτης της Ξάνθης παραδέχθηκε το γεγονός πως οι παίκτες του Περέιρα έχουν το πάνω χέρι, όμως δήλωσε πως οι Ακρίτες θα «χτυπήσουν» στην πίεση και τα λάθη των αντιπάλων.\n«Είναι ένα παιχνίδι. Ένας τελικός. Ο Ολυμπιακός είναι πιο καλή ομάδα από την Ξάνθη. Εμείς θα κοιτάξουμε να εκμεταλλευτούμε τα λάθη που μπορεί να κάνει ο Ολυμπιακός. Πάντα ήρεμος θα είμαι εγώ. Εμείς θα ποντάρουμε στο να δυσκολέψουμε τον Ολυμπιακό και με την πίεση που θα του έχουμε ασκήσει να κάνει λάθη» *Πηγή: sport-fm.gr*\nΔείτε τους εκλεκτούς του Βίτορ Περέιρα για τον τελικό Κυπέλλου με την Ξάνθη. Φανέλα βασικού πήραν οι Ντοσεβί και Χάρα, εκτός ο Μήτρογλου.\nΜία έκπληξη έκρυβε ο Βίτορ Περέιρα για τον τελικό του Κυπέλλου με την Ξάνθη (20:30, ΣΠΟΡ FM 94,6 και sport-fm.gr).\nΚάτω απ' τα δοκάρια θα 'ναι ο Ρομπέρτο, με τον Σαλίνο δεξί μπακ (αντί του τραυματία Ομάρ), αριστερά ο Μαζουακού και δίδυμο στο κέντρο της άμυνας οι Μποτία, Σιόβας.\nΣτην τριπλέτα του άξονα θα παίξουν ως αμυντικά χαφ οι Εντινγκά, Μιλιβόγεβιτς με τον Τσόρι πιο μπροστά τους σε οργανωτικό ρόλο.\nΣτο ένα άκρο της επίθεσης θα βρεθεί ο Ντοσεβί, στο άλλο ο Φουστέρ (προτιμήθηκε απ' τους υπόλοιπους που διεκδικούσαν μια θέση στην αρχική σύνθεση), ενώ μοναδικός προωθημένος ο Χάρα (αντί του Μήτρογλου).\nΟι πρώτοι 11 του Περέιρα: Ρομπέρτο, Σαλίνο, Μποτία, Σιόβας, Μαζουακού, Εντινγκά, Μιλιβόγεβιτς, Ντοσεβί, Φουστέρ, Τσόρι, Χάρα\nΗ ενδεκάδα της ομάδας μας! / The line-up of our team! #olympiacos #greekcup #cupfinal @roberto_rj16 @leandrosalino30 @masuaku26 @delvinho88 @matthieudossevi @choridominguezofi @fran_jara1988\nΈνα βίντεο που δημοσίευσε ο χρήστης olympiacosfc (@olympiacosfc) στις Μάι 23, 2015, 9:17πμ PDT\nΜε λίγη ώρα διαφορά έφθασαν οι αποστολές Ολυμπιακού και Skoda Ξάνθης στο ΟΑΚΑ για τον τελικό του Κυπέλλου, χωρίς να σημειωθεί κάτι απρόοπτο.\nΣτο ΟΑΚΑ βρίσκονται πλέον οι αποστολές του Ολυμπιακού και της Skoda Ξάνθης ενόψει του τελικού του Κυπέλλου (20:30).\nΠρώτα έκανε την εμφάνιση του το πούλμαν της ακριτικής ομάδας, λίγο μετά τις 18:30, ενώ περίπου στις 19:00 έφθασαν και οι «ερυθρόλευκοι» στο γήπεδο.\nΌλα κύλησαν ομάδα, χωρίς να σημειωθεί κάποιο… παρατράγουδο. Οι θέσεις που αντιστοιχούν στους 4.000 φίλους της Ξάνθης έχουν γεμίσει ήδη.\nΤα ηνία του Πανιωνίου και την επόμενη σεζόν θα κρατάει ο Μαρίνος Ουζουνίδης, όπως ανακοίνωσε η «κυανέρυθρη» ΠΑΕ, μετά τη συνάντηση του τεχνικού με τον Νίκο Ζαμάνη.\nΤα βρήκαν σε όλα Μαρίνος Ουζουνίδης και Πανιώνιος, με την συνέχεια της συνεργασίας τους να ανακοινώνεται και για την επόμενη σεζόν.\nΟ Εβρίτης τεχνικός, που οδήγησε τους «κυανέρυθρους» με επιτυχία στην επίτευξη των στόχων τους την περασμένη σεζόν, συναντήθηκε με τον Νίκο Ζαμάνη και έδωσαν τα χέρια για επέκταση της συνεργασίας. Σύντομα, μάλιστα, αναμένεται να ξεκινήσει και ο μεταγραφικός σχεδιασμός για την επόμενη σεζόν, με κάποιες κινήσεις να έχουν ήδη συζητηθεί.\n«Η ΠΑΕ ΠΑΝΙΩΝΙΟΣ ΓΣΣ ανακοινώνει την ανανέωση της συνεργασίας της με τον προπονητή Μαρίνο Ουζουνίδη. Ο Ελληνας τεχνικός συναντήθηκε με τον διευθυντή του ποδοσφαιρικού τμήματος, κ. Νίκο Ζαμάνη και συμφώνησαν να συνεχιστεί η άκρως επιτυχημένη συνεργασία των δύο πλευρών και τη νέα χρονιά.\nΑλλωστε από την πρώτη στιγμή διαπιστώθηκε ταύτιση απόψεων, καθώς η φιλοσοφία του έμπειρου προπονητή είναι απολύτως ταυτόσημη με αυτή της διοίκησης της ΠΑΕ ΠΑΝΙΩΝΙΟΣ ΓΣΣ.\nΗ διοίκηση της ΠΑΕ εύχεται καλή επιτυχία στο έργο του Μαρίνου Ουζουνίδη και πλέον ξεκινάει τον σχεδιασμό για την κατάρτιση του ρόστερ της νέας περιόδου».\nΣυγκεντρωμένος στη δουλειά του, κλείνοντας τα αυτιά του στις μεταγραφικές «σειρήνες» δηλώνει ο επιθετικός του Παναθηναϊκού, Νίκος Καρέλης. «Πρέπει να δώσουμε ό,τι μπορούμε στα play off».\nΤο όνομα του «παίζει» πολύ εσχάτως στα μεταγραφικά σενάρια, καθώς φαίνεται ότι δεν περνάει απαρατήρητο στο εξωτερικό το γεγονός ότι έχει κάνει πολύ καλή σεζόν με τη φανέλα του Παναθηναϊκού. Ωστόσο, ο Νίκος Καρέλης, μιλώντας στη Nova τόνισε ότι είναι προσηλωμένος στις υποχρεώσεις του με τους «πράσινους». Παράλληλα, σχολίασε ότι είναι πολύ σημαντικό το να πάρει η ομάδα του την Κυριακή (24/5, 20:30) τη νίκη με τον Ατρόμητο, στην δεύτερη αγωνιστική των play off.\n-τη νίκη (4-0) επί του Αστέρα στην Τρίπολη: «Είδα ότι κάναμε σκληρή δουλειά όλοι μέσα στο γήπεδο και μεγάλη προσπάθεια για να πάρουμε τους τρεις βαθμούς σε μια δύσκολη έδρα, με μια δύσκολη ομάδα. Τα καταφέραμε και με καλό τρόπο».\n- τη μάχη των play-off: «Πιστεύω ότι μπορούμε να παραμείνουμε στην πρώτη θέση, αλλά πρέπει να είμαστε συγκεντρωμένοι. Θα είναι πολύ σημαντικό να νικήσουμε τώρα τον Ατρόμητο μέσα στην έδρα μας, ώστε να έχουμε απόσταση από τους υπόλοιπους αντιπάλους. Από εκεί και πέρα θα κοιτάξουμε τα υπόλοιπα παιχνίδια, όμως είναι δύσκολα διότι πρόκειται για play off. Όλες οι ομάδες είναι πολύ καλές και θα πρέπει να δώσουμε ό,τι μπορούμε για να βγούμε πρώτοι».\n-την καλή φυσική κατάσταση του Παναθηναϊκού: «Ναι, έτσι είναι. Θα προσπαθήσουμε για τη σκληρή δουλειά που έχουμε κάνει ολόκληρη τη σεζόν να τα δώσουμε όλα».\n-τα ματς με τον Ατρόμητο: «Θα είναι ένα δύσκολο παιχνίδι πιστεύω. Θα πρέπει να είμαστε συγκεντρωμένοι για να τελειώσουμε το παιχνίδι από το πρώτο ημίχρονο. Θα είναι σημαντικό να συμβεί αυτό. Δεν θα έχει μετά ψυχολογία ο Ατρόμητος. Εφόσον παίζουμε και στην έδρα μας θα έχουμε ένα μεγάλο συν για εμάς».\n-τον Ατρόμητο και την πολύ καλή άμυνα που παίζει: «Έχουμε ξαναπαίξει με τον Ατρόμητο. Θα προσπαθήσουμε να προσαρμοστούμε στον Ατρόμητο. Θα ακούσουμε αυτά που θα μας πει ο προπονητής μας. Θα δουλέψουμε και θα προσπαθήσουμε για να βγάλουμε αυτά μέσα στο γήπεδο».\n-την βελτίωση που έχει δείξει, παίζοντας στον Παναθηναϊκό: «Ναι, μέσα από τη σκληρή δουλειά βγήκε αυτό και από την εμπιστοσύνη που μου δείχνει η ομάδα μου. Από τη βοήθεια που μου δίνουν οι συμπαίκτες μου, ώστε να πετύχω και να τους βοηθήσω όσο καλύτερα μπορώ».\n-το αν παρασύρεται από τα μεταγραφικά σενάρια: «Σε αυτό το κομμάτι δεν είμαι όπως όλα τα υπόλοιπα παιδιά πιστεύω. Είμαι πιο χαμηλών τόνων. Δεν αφήνω το μυαλό μου να πετάξει, όπως λέμε. Προσπαθώ να δουλεύω όσο καλύτερα μπορώ και να κάνω ό,τι καλύτερο μπορώ για να βοηθώ την ομάδα μου».\nΜια «ανάσα» από το φετινό της στόχο βρέθηκε η Χρυσούλα Αναγνωστοπούλου με τη βολή στα 60.59 που έριξε το Σάββατο στα «Σπανίδεια».\nΗ Χρυσούλα Αναγνωστοπούλου έριξε βολή στα 60.59 στο μίτινγκ ρίψεων «Σπανίδεια» 2015»που διεξάγονται στο Καυταντζόγλειο και έδειξε πως βρίσκεται σε καλή αγωνιστική κατάσταση, σημειώνοντας την έβδομη καλύτερη επίδοση όλων των εποχών στην Ελλάδα στο αγώνισμα, ενώ βρίσκεται μόλις δύο εκατοστά πριν το όριο συμμετοχής στο Παγκόσμιο Πρωτάθλημα του Πεκίνου τον ερχόμενο Αύγουστο και τους Ολυμπιακούς Αγώνες του 2016 στο Ρίο της Βραζιλίας, ήτοι τα 61 μέτρα.\nΈτσι, η Ελληνίδα πρωταθλήτρια αναμένεται στους επόμενους αγώνες να φτάσει στο στόχο της. *Πηγή: sport-fm.gr*\nΜπορεί η μεταγραφή του Εσιέν στον Παναθηναϊκό να βαδίζει εξαιρετικά, όμως αύριο υπάρχει αγώνας για πλέι οφ. Και ο Γιάννης Αναστασίου έβγαλε… ίδια αποστολή για το 2x2 με τον Ατρόμητο.\nΟ Παναθηναϊκός έχει… αγγίξει την απόκτηση του Μίκαελ Εσιέν.\nΓια λίγο όμως μπορούν τα μεταγραφικά να «τρενάρουν» καθώς την Κυριακή δίνεται ακόμα ένα κρίσιμο ματς στα πλέι οφ με τους πράσινους να θέλουν να κάνουν το 2x2 απέναντι στον Ατρόμητο, στη Λεωφόρο και να διατηρηθούν στην κορυφή.\nΣ’ αυτό το πλαίσιο λοιπόν ο Γιάννης Αναστασίου έβγαλε την αποστολή που δεν έχει αλλαγές σε σχέση με αυτή που πέρασε θριαμβευτικά απ’ την Τρίπολη.\nΕκτός είναι οι Χουχούμης, Πέτριτς, οι οποίοι δεν είναι ακόμα έτοιμοι να προσφέρουν τις υπηρεσίες τους, καθώς και ο Μέντες που πλέον δεν υπολογίζεται. Ο Λαγός που αντιμετώπισε ένα μικροπρόβλημα τραυματισμού τελευταία, είναι ανάμεσα στους «εκλεκτούς» δείχνοντας πως το ξεπέρασε.\nΑναλυτικά η αποστολή: Κοτσόλης, Στιλ, Αναγνωστόπουλος, Κουτρουμπής, Τριανταφυλλόπουλος, Σίλντενφελντ, Ταυλαρίδης, Νάνο, Μπούρμπος, Ζέκα, Λαγός, Δώνης, Πράνιτς, Μαυρίας, Μπεργκ, Ατζαγκούν, Καρέλης, Κλωναρίδης, Νίνης και Μπερίσα. *Πηγή: sport-fm.gr*\nΤο δικό του αντίο στον Μπάλαζ Μέγιερι είπε ο Νταβίντ Φουστέρ μέσω του προσωπικού του λογαριασμού στο facebook. «Σ’ ευχαριστώ για όλα φίλε μου», είπε ανάμεσα σε άλλα.


smokeyrabbit: Δεκεμβρίου 2011\nΠάντα σκέφτομαι ότι η διαφορά ενός καλλιτέχνη από έναν απλό άνθρωπο είναι η εκ μέρους του πρώτου μετουσίωση του πόνου (πές το όπως θες, καημό, σεκλέτι, συμφορά κλπ) σε κείμενο, πίνακα, μουσική, ποίημα, θεατρικό, μακαρονάδα ενός πράγματος δηλαδή, που την ώρα που καταναλώνεται (διαβάζεται, τρώγεται, ακούγεται, βλέπεται, μυρίζεται) κάνει τα εγκεφαλικά σου κύτταρα να πιάνονται χέρι-χέρι και να πηδάνε αγκαλιασμένα ουρλιάζοντας στον παγωμένο ωκεανό που βρίσκεται στο κέντρο του εγκεφάλου σου και να πετάνε τεράστια κύματα νερού στα μηνίγγια σου τα οποία σε αναστατώνουν και κάνουν την τρίχα σου να σηκώνεται κάγκελο. Όταν ο πιτσιρικάς του Κλάπτον πήδηξε από το μπαλκόνι ας πούμε, ο Κλάπτον πήγε κι έγραψε το tears in heaven, ενώ εγώ σε αντίστοιχη περίπτωση θα γυρνούσα τους δρόμους με το βρακί και τα μαλλιά ανακατεμένα γελώντας χαιρέκακα σε τυχαίους περαστικούς. Επίσης, καμιά εικοσαριά χρόνια νωρίτερα όταν ο δύσμοιρος ο έρικ ερωτεύτηκε τη γυναίκα του καλύτερου του φίλου George Harrison πάυλα μοντέλο "Πάτι" πήγε κι έγραψε το layla. Δηλαδή ο τύπος είναι συμφορά και χρυσός δίσκος.\nΕγώ όταν δεν είμαι καλά θέλω να χωθώ μεσα στη γη και να κάθομαι εκεί να φυτοζωώ χωρίς τροφή και νερό ως άλλος ιωάννης βαπτιστής συντηρούμενη από την εκάστοτε περαστική αυτονομίστρια ακρίδα. Είμαι με ένα κομπιουτεράκι παραμάσχαλα και προσθέτω και αφαιρώ, έχω ανοιχτή τη winbank και μεταφέρω λεφτά από τον ένα λογαριασμό στον άλλο ενώ θα έπρεπε να γράφω το βιβλίο της δεκαετίας, τηρούμένων των αναλογιών. Πουτάνα αταλαντοσύνη, το φελέκι σου μέσα.\nΑναρτήθηκε από nat στις 6:40 π.μ. Δεν υπάρχουν σχόλια:\nΦανερώσου. 'Εβγα απ' τη φωλιά σου κι έλα εδώ κάτω λίγο. Έλα να μας πεις τι σκεφτόσουν όταν δύο μέρες πριν, 12 η ώρα το βράδυ, την ώρα που ο Γιώργος φούσκωνε τα λάστιχα του ποδηλάτου του, ένας αρουραίος ροκάνιζε τη μόνωση του aircondition για να μπει μέσα σε ένα φοιτητικό δωμάτιο να ζεσταθεί, εγώ έδινα μια καρώ πιτζάμα σε έναν άρρωστο φυσικό, πήρες από το μάταιο τούτο κόσμο τον πατέρα της Άννας Μαρίας, έτσι ώστε η κηδεία να γίνει σήμερα. Που έχει τη γιορτή της.\nΑναρτήθηκε από nat στις 6:37 π.μ. Δεν υπάρχουν σχόλια:


Το Πέμπτο Στοιχείο της Λακωνίας - POPAGANDA\nΤο Πέμπτο Στοιχείο της Λακωνίας\nΟ Φραγκίσκος Καρέλας άφησε μια μεγάλη καριέρα στο Ευρωπαϊκό Κοινοβούλιο, για να δημιουργήσει ένα βιολογικό αγρόκτημα και έναν ξενώνα και τώρα σχεδιάζει να κατασκευάσει την πρώτη φυσική οικολογική λίμνη στην Ελλάδα.\nΠοια είναι η εμπειρία που ζει ο επισκέπτης της μονάδας σας;\nΕίναι μοναδική για κάθε επισκέπτη, αυτός είναι ο στόχος. Δε θέλουμε να επιβάλουμε μια συγκεκριμένη εμπειρία ή νοοτροπία αλλά να βοηθήσουμε να βρει ο επισκέπτης αυτό που έχει ανάγκη βαθιά μέσα του. Μπορεί να συμμετέχει σε αγροτικές δραστηριότητες, μάζεμα ελιών, πάτημα σταφυλιών, να ξεκουραστεί, να περπατήσει στην φύση, να συμμετέχει σε σεμινάρια αυτοδιαχείρισης ή εναλλακτικών μορφών γύμνασης του σώματος και της ψυχής όπως γιόγκα, διαλογισμός και άλλα. Μπορεί να μάθει να φτιάχνει ψωμί ή σαπούνι. Από τον κάθε επισκέπτη εξαρτάται.\nΜιλήστε μου για τα σεμινάρια που διοργανώνετε πάνω σε διάφορα θέματα όπως εναλλακτική ιατρική, φιλοσοφία, γιόγκα και τάι τσι, τα μαθήματα μαγειρικής και φωτογραφίας αλλά και τις καλλιτεχνικές εκθέσεις και τα εκπαιδευτικά περιβαλλοντικά προγράμματα. Βάση ποιας λογικής γίνονται όλα αυτά;\nΗ ανθρώπινη υπόσταση έχει ανάγκη να λειτουργούν όλες οι αισθήσεις καθώς και το σώμα και το πνεύμα να εξασκούνται. Θέλουμε στην Ευμέλεια να μιλά η φύση σε όλες τις αισθήσεις μας, μέσα από τις γεύσεις των βιολογικών προϊόντων μας, την ακοή των όμορφων μελωδιών από το περιβάλλον και τα ζώα. Ο επισκέπτης να βλέπει και να απολαμβάνει την φυσική ομορφιά τριγύρω, να μυρίζει τα λουλούδια, να γεύεται τις λιχουδιές και φυσικά να αγγίζει τα δέντρα και τα διάφορα ζώα στο κτήμα. Τα σεμινάρια πολλαπλασιάσουν τις 5 αισθήσεις και αγκαλιάζουν το σώμα και την ψυχή των επισκεπτών.\nΤι είναι η οικολογική λίμνη που θέλετε να δημιουργήσετε; Τι προϋποθέτει η κατασκευή της και πως ακριβώς οραματίζεστε ότι θα λειτουργήσει;\nΟι φυσικές οικολογικές λίμνες είναι σώματα νερού που δένουν αρμονικά με το φυσικό περιβάλλον χωρίς την χρήση χημείας για τον καθαρισμού τους. Λόγω της πολύμηνης ξηρασίας, πλέον 6-8 μήνες το χρόνο, θέλουμε να εισάγουμε το στοιχείο του νερού και να κρατήσουμε τα πουλιά και άλλα ζώα στο Νομό Λακωνίας αφού μεταναστεύουν για να βρουν νερό και να επιβιώσουν. Θα λειτουργήσει σαν δεξαμενή νερού για πυροπροστασία και την δημιουργία ενός ολοκληρωμένου οικοσυστήματος. Η κατασκευή θα γίνει με εκσκαφή και εφαρμογή μεμβράνης στο έδαφος για να κρατήσουμε το νερό, θα γεμίσει με το βρόχινο νερό και θα καθαρίζει φυσικά με διάφορα υδρόβια φυτά και αποκλειστικά φυσικά φίλτρα. Θα δημιουργηθεί δηλαδή ένα νέο οικοσύστημα και ένα νέο μικροκλίμα.\nΈχετε κάνει κάποιου είδους επιστημονική έρευνα πάνω σε αυτό;\nΈχει γίνει έρευνα αρκετά χρόνια από εμένα καθώς με ενδιαφέρει η προστασία του περιβάλλοντος και η υποβοήθηση της φύσης. Η αρχιτεκτονική ομάδα aka lab Architects που εκπόνησε τη μελέτη έχει έρθει σε επαφή με ειδικούς από το εξωτερικό και την Ελλάδα και η οι ίδιοι έχουν μεγάλη εμπειρία σε θέματα διαχείρισης νερού και βιώσιμης αρχιτεκτονικής.\nΤι ακριβώς έχει σχεδιάσει η αρχιτεκτονική ομάδα;\nΚατ’ αρχήν την ίδια τη φυσική λίμνη. Τη διαδικασία δημιουργίας της και μάλιστα ο στόχος μας είναι όλα τα υλικά που θα προκύψουν κατά τη δημιουργία της, όπως το χώμα να επαναχρησιμοποιηθούν επί τόπου. Η φυσική λίμνη θα περιβάλλεται από διάφορες ήπιες κατασκευές σκίασης, κατασκευασμένους μόνο με οικολογικά και ανακυκλώσιμα υλικά, και χώρους για γιόγκα, υπαίθριου καθιστικού, βιολογικό αγρο-μπαρ και κουζίνα για σεμινάρια μαγειρικής. Επίσης, θα υπάρχει ένα μικρό θέατρο και μεγάλος υπαίθριος χώρος για διοργανώσεις δίπλα στη λίμνη.\nΑυτό τον καιρό κάνετε μια καμπάνια κοινωνικής χρηματοδότησης στην πλατφόρμα Indiegogo για τη δημιουργία της λίμνης. Ποιο είναι το ποσό που θέλετε να συγκεντρώσετε και τι έχετε καταφέρει μέχρι στιγμής;\nΚοινωνική χρηματοδότηση σημαίνει ότι εμείς έχουμε μια ιδέα και για να την υλοποιήσουμε ζητάμε τη βοήθεια όλου του κόσμου που πιστεύει σε αυτήν. Η διαδικασία είναι απολύτως αξιόπιστη και ασφαλής και όποιο ποσό και αν συνεισφέρει κάποιος είναι εξίσου σημαντικό. Υπάρχουν διάφορες πλατφόρμες κοινωνικής χρηματοδότησης (crowdfunding), εμείς διαλέξαμε το indiegogo για εκθέσουμε την ιδέα μας στο παγκόσμιο κοινό. Ζητάμε λοιπόν την οικονομική στήριξη όλων για να υλοποιήσουμε το όνειρο μας για μια φυσική λίμνη και την δημιουργία ενός ολοκληρωμένου οικοσυστήματος. Θα κάνει διαφορά όχι μόνο για εμάς αλλά για ολόκληρο το νομό Λακωνίας. Επειδή το ποσό είναι μεγάλο χρειαζόμαστε πολλούς υποστηρικτές και θέλουμε όλοι να μοιραστούν την ιστορία μας.\nΓιατί θέλετε να δώσετε στη λίμνη το όνομα Πέντε Στοιχεία;\nΓια τα στοιχεία της φύσης (χώμα, νερό, φωτιά, αέρας) έχουν μιλήσει σπουδαίοι άνθρωποι στην παγκόσμια ιστορία, εγώ απλώς έχω νιώσει την ύπαρξη τους έντονα μέσω από την επαφή με την Ευμέλεια και την φύση. Το στοιχείο της κόκκινης γης είναι έντονο στο αγρόκτημα, η φωτιά επίσης μέσω της μαγειρικής και της ζέστης το καλοκαίρι, ο ανοιχτός ορίζοντας και ο καθαρός αέρας εκφράζει την ύπαρξη αυτού του στοιχείου. Επιπλέον, η ανθρώπινη ύπαρξη σαν πέμπτο στοιχείο είναι παντού και πλαισιώνει όλα τα υπόλοιπα. Το στοιχείο του νερού μας λείπει και θέλουμε την βοήθεια σας για ολοκληρωθούν τα πέντε στοιχεία στην Ευμέλεια, να κλείσουμε αυτό τον κύκλο και να ανοίξουμε ένα μαγικό κόσμο με ακόμα περισσότερες εμπειρίες.\nΠεριγράψτε μου τι έγινε στην παρουσίαση του πρότζεκτ στο Hub πριν από μία εβδομάδα περίπου.\nΠαρουσιάσαμε την ιδέα της φυσικής λίμνης σε ένα σύνθετο κοινό όπως αρχιτέκτονες, καλλιτέχνες, νέους επιχειρηματίες, ανθρώπους που τους ενδιαφέρει η προστασία του περιβάλλοντος και σε φίλους και επισκέπτες που έχουν βιώσει την εμπειρία της Ευμέλειας. H aka lab παρουσίασε το αρχιτεκτονικό σχέδιο και την έρευνα τους και τις πηγές έμπνευσης μας. Μετά είχαμε ένα όμορφο πάρτι με μουσική από την Αφροδίτη Σημίτη και την Άννα Αναστασίου από το Join Radio και ωραίες λιχουδιές από τα βιολογικά προϊόντα της Ευμελειας και την Λακωνικής γης, επεξεργασμένα και πειραγμένα γαστρονομικά από τους Tip The Chef.\n*Μάθετε περισσότερα για τη λίμνη εδώ\n*Ο σύνδεσμος της εκστρατείας στο Indiegogo εδώ


25 Ιουλίου 2015 | 07:33\nΈνα σπίτι που έμενε «ενωμένο» για χάρη των παιδιών, συνεχείς καυγάδες και πολλά ακόμη αποκαλύπτονται για την υπόθεση δολοφονίας του Θανάση Λάμπρου στην Αργολίδα από τη σύζυγό του Δήμητρα Βούλγαρη.\nΗ απολογία της συζυγοκτόνου θα γίνει την Τρίτη 28/7. Τους προηγούμενους επτά μήνες, η Δήμητρα Βούλγαρη – Λάμπρου θα απασχολούσε το πανελλήνιο ως η σύζυγος που αναζητούσε εναγωνίως το δολοφόνο του άντρα της Θανάση Λάμπρου, ενός καπετάνιου που εργαζόταν σε κότερο γνωστής εφοπλιστικής οικογένειας.\nΕν τέλει και όπως αποκαλύφθηκε μετά την ομολογία της ήταν η ίδια που δολοφόνησε τον άντρα της, το μεσημέρι της 8ης Δεκεμβρίου του 2014. Τον άτυχο 42χρονο είχε βρει φιλικό του πρόσωπο στον εξωτερικό χώρο ενός σπιτιού, τραυματισμένο σοβαρά στο κεφάλι και στην αριστερή πλευρά του θώρακα από πυροβόλο όπλο. Λίγο αργότερα ο άνδρας είχε υποκύψει στα τραύματά του.\nΣϋμφωνα με τα λεγόμενά της, όλα ξεκίνησαν με έναν καυγά που είχαν. Η Δήμητρα Βούλγαρη με ένα περίστρογο πυροβόλησε το σύζυγό της και στη συνέχεια πανικόβλητη τράπηκε σε φυγή. Όπως αναφέρουν όμως πηγές του anikolouli.gr– είχε φροντίσει να κρύψει τα ίχνη της και να βάλει το περίστροφο στο χέρι του θύματος έτσι ώστε να φανεί ότι επρόκειτο για αυτοκτονία. Στο ίδιο ρεπορτάζ τονίζεται ότι οι σχέσεις του ζευγαριού δεν ήταν και οι καλύτερες και το βασικό θέμα των καυγάδων ήταν η έντονη ζήλεια του θύματος.\nΣε βάρος της 38χρονης καθηγήτριας αγγλικών, που είναι μητέρα ενός 10χρονου κοριτσιού, σχηματίστηκε δικογραφία κακουργηματικού χαρακτήρα, και η οποία περιλαμβάνει τα αδικήματα της ανθρωποκτονίας από πρόθεση και της παράβασης της νομοθεσίας για τα όπλα.\nΟι συγγενείς του θύματος από την πλευρά τους νιώθουν δικαιωμένοι, αφού από την αρχή πίστευαν ότι η σύζυγος ήταν η ένοχος για τη δολοφονία. Ο πατέρας του θύματος εικάζει ότι υπήρχε και συνεργός. Τα ίδιο υποστηρίζει και η αδερφή του θύματος η οποία μιλάει για πιθανές εξωσυζυγικές σχέσεις της κατηγορούμενης.\n“Επτά μήνες μετά οι μάσκες έπεσαν. Από την πρώτη στιγμή είχαμε δηλώσει την εμπιστοσύνη μας, τόσο στην Ελληνική Δικαιοσύνη, όσο και στην Ελληνική Αστυνομία. Και απ’ ότι φαίνεται αρχίσαμε να δικαιωνόμαστε. Η αποκατάσταση της μνήμης του Θανάση Λάμπρου και η παραδειγματική τιμωρία της καθ’ ομολογίαν δολοφόνου του από την Ελληνική Δικαιοσύνη αποτελεί και για εμάς πλέον προτεραιότητα” δηλώνει ο δικηγόρος της αδελφής του θύματος κ. Γιώργος Γεωργόπουλος.\nδειτε την εκπομπη της Αγγελικης Νικολουλη


Borisov Arena: Ένα high tech γήπεδο μέσα στο δάσος - ΖΜΣ - zms.gr\nBorisov Arena: Ένα high tech γήπεδο μέσα στο δάσος\nBorisov Arena:Ένα high tech γήπεδο μέσα στο δάσος\nΜοντέρνο, λειτουργικό με εκπληκτική φύση γύρω του, καθώς είναι χτισμένο στη μέση μιας τεράστιας δασικής έκτασης, το Borisov Arena αποτελεί το top αξιοθέατο της πόλης Μπορίσοφ.\nΕίναι η έδρα της ΜΠΑΤΕ Μπορίσοφ και της Εθνικής ομάδας ανδρών της Λευκορωσίας.\nΈνα νέο γήπεδο για την Μπάτε Μπορίσοφ αποτελούσε προφανώς όνειρο των οπαδών, ωστόσο η επιτυχία εισόδου στους ομίλους του UEFA Champions League, τη σεζόν 2008-09, έδωσε όλους τους λόγους για να γίνει πραγματικότητα.\nΕτσι σχεδιάστηκε ένα γήπεδο με χωρητικότητα 15.000 θεατών (13.126 για την ακρίβεια), που θα έδινε την ευκαιρία να πραγματοποιηθούν οι αγώνες των ομίλων του Champions League στο Μπορίσοφ.\nΕπισήμως η κατασκευή του νέου γηπέδου άρχισε στις 12 Νοεμβρίου του 2010 και ο πρόεδρος της χώρας Αλεξάντερ Λουκασένκο τοποθέτησε το πρώτο τούβλο. Το αποκορύφωμα της τελετής ήταν η τοποθέτηση ειδικής κάψουλας με ένα μήνυμα στους απογόνους.\nΗ έδρα της Μπάτε ήταν έτοιμη να φιλοξενήσει αγώνες στις 3 Μαϊου του 2014, οπότε και εγκαινιάστηκε με την διεξαγωγή του τελικού Κυπέλλου Λευκορωσίας.\nΗ κατασκευή του κόστισε 40.000.000 ευρώ.Το Borisov Arena είναι 4 αστέρων, που βάσει των προϋποθέσεων της UEFΑ, επιτρέπει στην Μπάτε να φιλοξενεί παιχνίδια της φάσης των ομίλων του UEFA Champions League και του UEFA Europa League.\nΕτικέτες:Borisov Arenahigh techΓΗΠΕΔΟ


Εισαγωγή εικόνων SVG στο Microsoft Office 2016 - Υποστήριξη του Office\nΕισαγωγή εικόνων SVG στο Microsoft Office 2016\nΙσχύει για: Excel 2016 Word 2016 PowerPoint 2016 Office 2016 Word για tablet Android Excel για tablet Android PowerPoint για tablet Android Excel Mobile PowerPoint Mobile Word Mobile Word για τηλέφωνα Android Excel για τηλέφωνα Android PowerPoint για τηλέφωνα Android Περισσότερα... Λιγότερα\nΤο Microsoft Word, του PowerPoint, Outlook και Excel 2016 σε Windows υποστηρίζει εισαγωγή και επεξεργασία ανυσματικά γραφικά μεταβλητού μεγέθους (. Αρχεία SVG) στα έγγραφα, παρουσιάσεις και τα βιβλία εργασίας. SVG είναι ένα ανοιχτό πρότυπο που καθορίστηκε από 99. Word, PowerPoint και Excel Mobile για Windows 10 ή εισαγωγή Android υποστήριξης. Αρχεία SVG στα έγγραφα, παρουσιάσεις και τα βιβλία εργασίας.\nΣΗΜΕΙΩΣΗ : Αυτή η δυνατότητα είναι διαθέσιμη μόνο αν έχετε συνδρομή στο Office 365. Αν είστε συνδρομητής του Office 365, βεβαιωθείτε ότι έχετε την πιο πρόσφατη έκδοση του Office.\nΕισαγάγετε ένα αρχείο SVG\nΓια να εισαγάγετε ένα αρχείο SVG στο έγγραφό σας, παρουσίαση, το μήνυμα ηλεκτρονικού ταχυδρομείου ή υπολογιστικό φύλλο απλώς σύρετε το αρχείο SVG με το ποντίκι σας και αποθέστε το στο έγγραφό σας εκεί που θέλετε ή ακολουθήστε τα παρακάτω βήματα:\nΤοποθετήστε το δρομέα στο σημείο όπου θέλετε να εισαχθεί η εικόνα.\nΚάντε κλικ στην επιλογή εικόνων\nΜεταβείτε στο σημείο όπου βρίσκεται το αρχείο SVG που θέλετε να εισαγάγετε και επιλέξτε την. Κάντε κλικ στην επιλογή Εισαγωγή.\nΣΗΜΕΙΩΣΗ : Επεξεργασία διατίθεται μόνο τη συγκεκριμένη στιγμή στο Office 2016, όχι στο Office Mobile στα Windows 10.\nΣυμβουλή: Τοποθετήστε το δείκτη του ποντικιού επάνω από κάθε στυλ γραφικών στη συλλογή για να δείτε πώς θα φαίνονται της εικόνας εάν επιλέξετε αυτό το στυλ. Είναι απλώς μια προεπισκόπηση; Οι αλλαγές δεν θα ισχύσουν, εκτός εάν κάνετε κλικ στην πραγματικότητα σε αυτό το στυλ.\nΕάν θέλετε να αλλάξετε το χρώμα της εικόνας σας και κανένα από τα στυλ στη συλλογή δεν είναι απολύτως τι θέλετε Συμπλήρωση γραφικών σάς επιτρέπει να επιλέξετε από εκατοντάδες χρώματα. Όποιο χρώμα που επιλέγετε πρόκειται να εφαρμόσετε σε ολόκληρη την εικόνα. Στο παρακάτω παράδειγμα έχετε επιλέξει το λογότυπο ποδηλάτου και να εφαρμοστεί το κόκκινο γέμισμα.\nΤο σταγονόμετρο είναι ένα εργαλείο ιδιαίτερα ενδιαφέρουσα. Όταν επιλέγετε από το μενού αλλάζει το δρομέα σε ένα σταγονόμετρο συνοδεύεται από ένα μικρό πλαίσιο. Τοποθετήστε το δείκτη σταγονόμετρο στο οποιουδήποτε αντικειμένου στο έγγραφό σας, της διαφάνειας ή φύλλου εργασίας και το μικρό πλαίσιο θα γεμίσετε με το χρώμα του συγκεκριμένου αντικειμένου. Κάντε κλικ στην επιλογή το αριστερό κουμπί του ποντικιού για να επιβεβαιώσετε και το επιλεγμένο σχήμα SVG θα γεμίσει με αυτό το χρώμα. Είναι ένας εξαιρετικός τρόπος για να ταιριάζουν γρήγορα το χρώμα του σχήματος με το χρώμα από ένα άλλο στοιχείο που έχετε, όπως ένα λογότυπο εταιρείας. Και Ναι, που λειτουργεί με τα χρώματα που έχουν εισαχθεί φωτογραφίες πολύ.\nΚίνηση εικόνων, εικόνων clip art, κειμένου, και άλλα αντικείμενα (PowerPoint) - δωρεάν εκπαιδευτικοί που βασίζεται σε βίντεο\nΣε αυτό το άρθρο ενημερώθηκε στις 14 Ιουλίου 2017 ως αποτέλεσμα τα σχόλιά σας. Αν βρει χρήσιμα και ιδίως εάν δεν έχετε κάνει, χρησιμοποιήστε τα παρακάτω στοιχεία ελέγχου σχολίων για να μας ενημερώσετε πώς θα σας μπορεί να το βελτιώσουμε.


Με άστατο καιρό η επιστροφή των πρώτων εκδρομέων του Πάσχα - ΤΑ ΝΕΑ\ntanea.gr > Ελλάδα > Με άστατο καιρό η επιστροφή των πρώτων εκδρομέων του Πάσχα\nΜε άστατο καιρό η επιστροφή των πρώτων εκδρομέων του Πάσχα\nTANEA Team 2 Μαΐου 2016 | 11:53\nΣημειώνεται ότι τη Δευτέρα του Πάσχα, από τις 12 το μεσημέρι έως τις 10 το βράδυ, θα ισχύσει απαγόρευση κίνησης φορτηγών αυτοκινήτων ωφελίμου φορτίου άνω του 1,5 τόνου, για τα αστικά κέντρα, ως εξής:\n- Στη Ν.Ε.Ο. Θεσσαλονίκης - Αθηνών, στο ρεύμα προς Αθήνα, από την κάτω διάβαση περιοχής Σκοτίνας (Χ.Θ. 410+000) μέχρι τη Λάρισα (Χ.Θ. 365+400), από τον κόμβο Ραχών Φθιώτιδας μέχρι τον κόμβο Λαμίας και από τη διασταύρωση του Μπράλου μέχρι τον κόμβο Αγ. Στεφάνου (Κρυονέρι).\n- Στην εθνική οδό Καβάλας- Θεσσαλονίκης από τη γέφυρα Στρυμόνα μέχρι τη διασταύρωση Ρεντίνας.\nΕπίσης, την Τρίτη 3 Μαΐου για το ρεύμα εισόδου και από τις 11 το πρωί έως τις 9 το βράδυ, θα ισχύουν απαγορεύσεις:


Μαίνεται για δεύτερη ημέρα η φωτιά στον Έβρο - Latest News GR\nΑρχική ΕΛΛΑΔΑ Μαίνεται για δεύτερη ημέρα η φωτιά στον Έβρο\nΣε εξέλιξη βρίσκεται από το μεσημέρι της Πέμπτης (01/10) η φωτιά στον Έβρο, με τους δυνατούς ανέμους να δυσχεραίνουν το έργο της Πυροσβεστικής. Στο σημείο επιχειρούν ισχυρές δυνάμεις της υπηρεσίας, προκειμένου να επιτευχθεί η κατάσβεση.\nΣύμφωνα με την ιστοσελίδα e-veros.gr (από όπου προέρχεται και η φωτογραφία), και την ενημέρωση στις 13:00, η πυρκαγιά έχει σβήσει σχεδόν όλο το μέτωπο που είναι γύρω από το χωριό Λευκίμη και βρίσκεται σε πλήρη έλεγχο. Η προσοχή συνεχίζει να είναι στραμμένη προς το δάσος της Δαδιάς, μια από τις σημαντικότερες προστατευόμενες περιοχές σε εθνικό, ευρωπαϊκό και διεθνές επίπεδο.\nΤο ίδιο Μέσο δημοσίευσε και φωτογραφίες, που δείχνουν την κατάσταση να είναι πράγματι καλύτερη, ωστόσο δεν μπορεί κανείς να εφησυχάζει. Μάλιστα, σε μία από τις εικόνες φαίνονται οι εστίες και οι μικροεστίες της φωτιάς από δορυφόρο.\nΔημοσιεύτηκε από e-evros.gr στις Παρασκευή, 2 Οκτωβρίου 2020\nΘυμηθείτε πώς ήταν η μορφή της φωτιάς το χθες το βράδυ:\nΜεγάλο πρόβλημα η ένταση των ανέμων που ενισχήθηκε\n«Το θετικό είναι ότι μέχρι στιγμής δεν έχει περάσει εντός της προστατευμένης περιοχής της Δαδιάς και δεν έχει απειλήσει οικισμούς», ανέφερε στην ιστοσελίδα GRΤimes ο υποστράτηγος του Πυροσβεστικού Σώματος, συντονιστής Πυροσβεστικής Βορείου Ελλάδος, Σπύρος Βαρσάμης.\nΠροηγούμενο άρθροΕπίθεση ΣΥΡΙΖΑ στην κυβέρνηση: Ας σοβαρευτούν επιτέλους, τα εθνικά θέματα δεν μπορούν να είναι μόνο επικοινωνία\nΕπόμενο άρθροΧρηματιστήριο Αθηνών: Πτώση 0,92% στο κλείσιμο της αγοράς, στα 30,14 εκατ. ευρώ ο τζίρος


Παντελής Θαλασσινός: Επιτυχία είναι να μην σου φεύγει η χαρά της προσπάθειας - Ειδήσεις - νέα - Το Βήμα Online\nΟ Παντελής Θαλασσινός με την μουσική του κατάφερε να κάνει πραγματικότητα το… ποδοσφαιρικό του όνειρο: να παίξει στα μεγαλύτερα γήπεδα της χώρας. Οξύμωρο το σχήμα αλλά το έπραξε.\n2 Σεπτεμβρίου 2014, 21:29 Ενημερώθηκε: 3 Σεπτεμβρίου 2014, 06:00\nΟ Παντελής Θαλασσινός με την μουσική του κατάφερε να κάνει πραγματικότητα το… ποδοσφαιρικό του όνειρο: να παίξει στα μεγαλύτερα γήπεδα της χώρας. Οξύμωρο το σχήμα αλλά το έπραξε. Από το 1987 με το συγκρότημα Λαθρεπιβάτες και από το 1993 όπου ηχογράφησε τον πρώτο του προσωπικό δίσκο έως σήμερα έχει βάλει την υπογραφή του στο ελληνικό τραγούδι, το κοινό έχει σταθεί δίπλα του και κυρίως δεν δείχνει διατεθειμένος να κατεβάσει τον πήχυ του. Το Σάββατο 6 Σεπτεμβρίου εμφανίζεται στο Θέατρο Βράχων «Μελίνα Μερκούρη» το ολοκληρώνοντας τον κύκλο των καλοκαιρινών του συναυλιών. Μαζί του και πολλοί φίλοι του, ο Γιάννης Κότσιρας, η Φωτεινή Βελεσιώτου, ο Γεράσιμος Ανδρεάτος, ο Γιάννης Νικολάου, ο Σταμάτης Χατζηευσταθίου, η Νανά Μπινοπούλου, ο Πάνος Παπαϊωάννου και ο Αλέξανδρος Μπελλές.\n«Στους Βράχους θα κάνουμε άλλη μια συναυλία με φίλους, και νομίζω ότι είναι κι αυτή μια συνέχεια σ αυτό που κάνουμε. Δηλαδή σ αυτό που ξέρουμε να κάνουμε. Να τραγουδάμε!! Το πρόγραμμα μου εκτός από τα τραγούδια των καλεσμένων μου, θα έχει και πολλά καινούργια, όπως και τα γνωστά που΄ χει αγαπήσει ο κόσμος. Αυτές τις μεγάλες συναυλίες, τις νιώθω πάντα σαν τις γιορτές μας, ή τα γενέθλιά μας, που έρχονται οι φίλοι για να πούμε δυο καλές κουβέντες.»\nΑπό την Χίο στην Πειραιά… Η ζωή σας στην ελληνική περιφέρεια έπαιξε κάποιο ρόλο στην μετέπειτα πορεία σας;\n«Θεωρούμαι παιδάκι της περιφέρειας, μιας και μεγάλωσα καλά, σε χρόνια πολύ όμορφα τη μισή δεκαετία του’ 60 στη Χίο, αλλά δε θεωρούμαι έφηβος της περιφέρειας, γιατί έζησα την εφηβεία σε μια πολύ γλυκεία και αγαπημένη γειτονιά του Κερατσινίου του Πειραιά, μεγαλώνοντας με υπέροχα παιδιά και παντοτινούς φίλους. Όμως όπου κι αν είσαι, κι όπου κι αν φυτρώσεις, στην αγάπη για αυτά που θα ακολουθήσεις και για την πορεία σου στη ζωή, φέρουν και μεγάλο μερίδιο ευθύνης οι γονείς, οι φίλοι και προ πάντων οι δάσκαλοι και τα πρότυπά σου. (Οποιασδήποτε μορφής)..»\n«Τι σημαίνει επιτυχία? Επιτυχία είναι να μη σου φεύγει, η χαρά της προσπάθειας. Όταν θεωρείς επιτυχία κάποια γνωστά τραγούδια μόνο, που κάθεσαι αναπαυτικά πάνω τους, χάνεις ύψος και δεν μπορείς να κάνεις το πέταγμα του Ιωνάθαν, προς τα καινούργια κι άγνωστα μέρη. Ο εφησυχασμός, δεν είναι στοιχείο του καλλιτέχνη, είναι του επιχειρηματία ή του εμπόρου. Ο καλλιτέχνης έχει πάντα πρισματική ματιά και σκέψη στο κάθε τι, και πάντα θα έχει υλικό να δημιουργήσει. Πάντως όταν ήμουν πιο νέος, νόμιζα ότι έπρεπε να αποδείξω ότι είμαι καλός. Αργότερα κατάλαβα ότι αυτό είναι κάτι που το έχουν όλα τα παιδιά, και κάποια στιγμή, ή τ’ αφήνεις πίσω ή θα προσπαθείς μια ζωή, ν αποδείξεις το αναπόδειχτο.»\n– Πιστεύετε ότι θα βγούμε κάποτε από αυτή την κατάσταση;\n– Ο Πολιτισμός, η Τέχνη η μουσική και το τραγούδι τι ρόλο μπορούν να παίξουν σε ανάλογες περιόδους;\n– Πιστεύετε ότι οι άνθρωποι του πνεύματος έχουν σιγήσει τα τελευταία χρόνια;\n– Αν δεν κάνω λάθος η παραγωγή των τελευταίων δίσκων σας όπως και η διανομή είναι δική σας γιατί το αποφασίσατε;\n– Η ελληνική δισκογραφία έχει πεθάνει και δεν το ξέρει; – όπως συχνά λέω – ή όλα είναι καλά;\n«Ετοιμάζω 3-4 άλμπουμ με καινούργια πράγματα. Τέλος του 2014 ή αρχή του 2015, θα κάνω μια δουλειά με τον Κώστα Φασουλά, που λέγεται ΄΄.. αιχμάλωτοι και σκλάβοι, με τι καρδιά να παίξεις.. ΄΄, που αντλεί τα θέματα απ τα παλιά παιχνίδια, και θα ακολουθήσουν κι άλλες. Η δεύτερη τα ΄΄12 Ηλιοτρόπια΄΄ σε στίχους του μεγάλου μας ποιητή, που έφυγε απ’ τη ζωή του Άλκη Αλκαίου η τρίτη που θα λέγεται ΄΄Λαϊκά Τροπάρια΄΄ με λαϊκά τραγούδια μου. Το ομώνυμο είναι σε στίχους του Δημήτρη Λέντζου, αλλά και του Ηλία Κατσούλη, του\nΚάνω και μια συνθετική δουλειά σ ένα φίλο μου κρητικό, που δεν είναι τραγουδιστής και λέγεται Αντώνης Κανιαδάκης, με τίτλο ΄΄Χίλια καραβάκια΄΄. Εδώ υπάρχει η αγάπη και ο σεβασμός στη μουσική, κι ότι δεν έχουν μόνο οι κατ’ επάγγελμα τραγουδιστές το προνόμιο να τραγουδούν καλά.»\nΤον συνοδεύουν οι μουσικοί του Γιάννης Βιλιώτης (έγχορδα), Δημήτρης Γάσιας (βιολί), Φίλιππος Λευκαδίτης (κρουστά), Γιώργος Μακρής (πνευστά), Γιάννης Μπελώνης (πιάνο), Γιάννης Πλαγιανάκος (κοντραμπάσο). Σημεία πώλησης: www.ticketservices.gr, καταστήματα Public, ταμεία Θεάτρου Βράχων. Τιμές εισιτηρίων: 10 ευρώ προπώληση, 12 ευρώ ταμείο


Η Μανα - Ξενη λογοτεχνια (BKS.0302249)\nΑρχική > Βιβλία > Πεζογραφία > Η ΜΑΝΑ\nΣτο μυθιστόρημα Η Μάνα, ο Μαξίμ Γκόρκη απεικονίζει για πρώτη φορά στη λογοτεχνία την πάλη του επαναστατικού προλεταριάτου για το σοσιαλισμό, κάτω από την καθοδήγηση του κόμματος της εργατικής τάξης, και τη γέννηση του νέου ανθρώπου μέσα σε αυτόν τον αγώνα.\nΕγκλωβισμένη σε μια μαρτυρική οικογενειακή ζωή, έρμαιο της συστηματικής σωματικής και ψυχικής κακοποίησης, η Πελαγία Νίλοβνα ζει αποκομμένη από την κοινωνία. Ο θάνατος του συζύγου της και η ωρίμανση του μονάκριβου γιου της, Παύλου, συνιστούν τις αναγκαίες συνθήκες για την κοινωνικοποίησή της. Η πολιτική δράση του Παύλου και των συντρόφων του ενάντια στην αυταρχική κρατική εξουσία την συγκινεί. Ο αγώνας τους γίνεται και δικός της: αναζητά την αλήθεια, αμφισβητεί την κρατούσα τάξη, στρατεύεται στον αγώνα για τη μεγάλη επανάσταση. Στα μάτια των συναγωνιστών της είναι η δική τους μάνα, έτοιμη να θυσιαστεί για τον κοινό σκοπό.\nΗ ΜΑΝΑ (BKS.0302249)\n25.00 € -25% = 18.75 €\nΗ ΜΑΝΑ BKS.0302249 ΓΚΟΡΚΙ ΜΑΞΙΜ ΓΚΟΡΚΙ ΜΑΞΙΜ ΞΕΝΗ ΛΟΓΟΤΕΧΝΙΑ Η ΜΑΝΑ\n14.06 ΞΕΝΗ ΛΟΓΟΤΕΧΝΙΑ


GR.EAT in Pforzheim: Μια αυθεντική φιλία, για μια αυθεντική γεύση | ΕΤΣΙ Magazin\nHOME ΕΙΔΗΣΕΙΣ ΕΙΔΗΣΕΙΣ ΣΤΟΥΤΓΚΑΡΔΗ GR.EAT in Pforzheim: Μια αυθεντική φιλία, για μια αυθεντική γεύση\nEνα νέο εστιατόριο άνοιξε πρόσφατα στο κέντρο του Pforzheim, απέναντι από τον κεντρικό σταθμό (Bahnhof) και μια ανάσα από τον εμπορικό δρόμο της περιοχής. Μόνο από το όνομα του εστιατορίου GR.eat μπορείς να καταλάβεις και τι τρως, αλλά και το πώς νιώθεις αφού το φας! Τρώμε ελληνικά, χαλαρά, απολαυστικά!\nTo μενού του GR.eat μπορεί να καλύψει την πλειονότητα των πελατών με τον καλύτερο τρόπο. Τα υλικά είναι τόσο καλά δουλεμένα και προσεγμένα, που η γαστρονομική απόλαυση θεωρείται δεδομένη.\nTo μενού του GR.eat μπορεί να καλύψει την πλειονότητα των πελατών με τον καλύτερο τρόπο.\nΤα φαγητά της Δέσποινας και της ομάδας της συνδυάζουν τις μαγειρικές αντιλήψεις του σήμερα, με αρώματα και γεύσεις που παραπέμπουν στην παράδοση. Αυτό που το κάνει να ξεχωρίζει με την πρώτη ματιά είναι η μεσογειακή του χαλαρότητα. Μία αίσθηση ελευθερίας, χαρακτηριστικό ενός μινιμαλιστικά διαμορφωμένου χώρου που να μπορείς να κινηθείς από και προς αυτόν με άνεση. Εξίσου βασικός σκοπός του είναι και το να μπορεί να πλανηθεί το βλέμμα σου στο χώρο, χωρίς να κουραστεί.\nΗ θετικότητα που εισπράττεις είναι δεδομένη και σε αυτό συμβάλλουν, τα μεγάλα παράθυρα, οι σωστές αποστάσεις των τραπεζιών, ο συνδυασμός των χρωμάτων, το αρμονικό δέσιμο των διαφορετικών υλικών και στοιχείων, όπως και τα φυτά που διακοσμούν τους τοίχους. Η ενδιαφέρουσα λίστα κρασιών και το πολύ φιλικό σέρβις ανεβάζουν κι άλλο τα υψηλά στάνταρ και συμπληρώνουν το παζλ μιας εξαιρετικής εξόδου! Ο χώρος ενδείκνυται από το πρωί για καφέ μέχρι και αργά το βράδυ και για ένα χαλαρό ποτάκι στο μπαρ, με ανάλαφρη ελληνική μουσική. Συστήνεται για κάθε είδους εκδήλωση, με 155 ελεύθερες θέσεις πελατών.\nΟι δύο φίλοι, ο Βασίλης και ο Νίκος, αψηφώντας τις οικονομικές προκλήσεις, εκπλήρωσαν το όνειρό τους, δημιουργώντας το GR.eat. Ένωσαν γνώσεις, φιλία και εμπειρία, εκφράζοντας την αγάπη τους για το καλό φαγητό, ανεβάζοντας τον πήχη της γαστρονομικής ποιότητας σε άλλο level. «Στόχος μας είναι ο επισκέπτης όχι μόνο να γευτεί μεσογειακά πιάτα, αλλά και να χαλαρώσει τρώγοντας, να νιώσει ότι αξιοποίησε δημιουργικά και θετικά το χρόνο του». Η πρώτη αίσθηση περνώντας την είσοδο είναι σαν να διακτινίζεσαι στη γλεντζέδικη Θεσσαλονίκη και μάλιστα σε περίοδο διακοπών. Ο Βασίλης γεννήθηκε και μεγάλωσε, ουσιαστικά, μέσα σε ένα εστιατόριο, αφού αυτό ήταν το επάγγελμα της οικογένειάς του. Ως Ευρωπαίος πολίτης έχει ζήσει τη γαστρονομία σε πολλά επίπεδα, από την Ολλανδία ως την Ελλάδα και από το Bad Cannstatt της Στουτγκάρδης ως το Pforzheim. O Νίκος γέννημα θρέμμα της περιοχής Pforzheim και ιδιοκτήτης ήδη ενός καφέ μπαρ, έκανε το χόμπι του επάγγελμα και μαζί με τον Βασίλη καθημερίνα δίνουν τον καλύτερό τους εαυτό για να κάνουν τους στόχους τους πράξη. Το χαμόγελό τους είναι ένα δυνατό GR.eat καλωσόρισμα.\nΟι δύο φίλοι, ο Βασίλης και ο Νίκος, αψηφώντας τις οικονομικές προκλήσεις, εκπλήρωσαν το όνειρό τους, δημιουργώντας το GR.eat.\nΠροηγούμενο άρθροΌτο Ρεχάγκελ: Ο Γερμανός που λάτρεψαν οι Έλληνες\nΕπόμενο άρθροΓιάννης Τοπαλίδης: Η «φωνή» του Euro 2004\nΠανικός σε τραμ στη Γερμανία: Λιποθύμησε ο οδηγός και δεν μπορούσαν...\nΓερμανία: Κλεμμένο φορτηγό έπεσε πάνω σε αυτοκίνητα σε φανάρι – 17...


Παναγιώτης - Ραφαήλ: Τι είναι η νωτιαία μυϊκή ατροφία από την οποία πάσχει | ΕΙΔΗΣΕΙΣ\n22/10 / 2019 08:30\n«Η νωτιαία μυϊκή ατροφία με το γνωστό αγγλικό ακρωνύμιο SMA είναι ένα κληρονομικό νευρομυϊκό νόσημα που προκαλείται από ελλείμματα ή μεταλλάξεις του γονιδίου SMN1.\nΗ SMN πρωτεΐνη που κωδικοποιείται από το γονίδιο SMN1 είναι σημαντική για την επιβίωση του κινητικού νευρώνα, με αποτέλεσμα η έλλειψή της να προκαλεί μη αναστρέψιμη βλάβη των νευρώνων και ατροφία των μυών.\nΗ SMA ταξινομείται σε τρεις τύπους ανάλογα με την ηλικία εμφάνισης των συμπτωμάτων και το υψηλότερο επίπεδο κινητικής λειτουργίας που επιτυγχάνεται.\nΟ θάνατος επέρχεται μέχρι τα 2 έτη.\nΣτον τύπο 2 τα συμπτώματα εμφανίζονται από 6-18 μηνών και τα παιδιά καταφέρνουν να καθίσουν, αλλά δεν περπατούν. Η μέση επιβίωση είναι περίπου 25 έτη. Στον τύπο 3 υπάρχει μεγάλο εύρος στην ηλικία εμφάνισης συμπτωμάτων, από 18 μηνών έως και πάνω από 12 ετών. Τα παιδιά αυτά καταφέρνουν να περπατήσουν, αλλά μπορεί να χάσουν τη δυνατότητα αυτή τα επόμενα χρόνια.\nTο προσδόκιμο επιβίωσης θεωρητικά δεν περιορίζεται στον τύπο 3, αλλά ο κίνδυνος επιπλοκών είναι σημαντικός και το προσδόκιμο επιβίωσης μπορεί να μειωθεί. Ιστορικά, η υποστηρικτική φροντίδα ήταν η μόνη «θεραπευτική» επιλογή για άτομα με SMA και έχει βοηθήσει σημαντικά, μειώνοντας τη νοσηρότητα.\nΣήμερα, αν και η υποστηρικτική φροντίδα παραμένει επιτακτική, το τοπίο θεραπείας για τη SMA αλλάζει ταχύτατα με την ανάδυση τόσο θεραπειών που στηρίζονται σε τεχνικές γονιδιακής επεξεργασίας όσο και γονιδιακής θεραπείας.\nΤο nusinersen έχει αποδειχθεί ότι είναι ασφαλές, αυξάνει τα επίπεδα της πρωτεΐνης SMN στο εγκεφαλονωτιαίο υγρό, κατά τρόπο εξαρτώμενο από τη δόση, και βελτιώνει την κινητική λειτουργία σε παιδιά με SMA τύπου 1 ή 2, που έχουν λάβει θεραπεία, ενώ αναμένεται ότι τα άτομα με τύπο 3 θα ωφεληθούν.\nΗ έγκαιρη θεραπεία είναι απαραίτητη για τη μεγιστοποίηση του οφέλους από το φάρμακο.\nΗ θεραπεία βελτίωσε σημαντικά την επιβίωση, παρ’ όλα ταύτα κανένα από τα παιδιά που έλαβε την αγωγή δεν πέτυχε φυσιολογική κινητική ανάπτυξη και σε μερικά από αυτά παρέμεινε η μηχανική υποστήριξη του αναπνευστικού.\nΔεν υπάρχουν μελέτες σε αυτήν τη φάση που να συγκρίνουν την αποτελεσματικότητα των δύο εγκεκριμένων θεραπειών μεταξύ τους, ούτε έχει μελετηθεί η συγχορήγηση των δύο θεραπειών.\nΕπειδή η γονιδιακή θεραπεία (Onasemnogene) και η θεραπεία με ολιγονουκλεοτίδια (nusinersen) έχουν διαφορετικό μηχανισμό, με τον οποίο αυξάνουν τη λειτουργική SMN πρωτεΐνη, υπάρχει σκέψη για το εάν ο συνδυασμός των θεραπειών αυτών έχει καλύτερα αποτελέσματα. Αυτό θεωρητικά ισχύει, ιδιαίτερα εάν χορηγηθούν πρώιμα στην έναρξη των συμπτωμάτων, πριν από την ατροφία και τον θάνατο των κινητικών νευρώνων.\nΑπό τη βιβλιογραφία δεν προκύπτουν δεδομένα που να υποστηρίζουν επιπρόσθετo κλινικό όφελος από τον συνδυασμό των θεραπειών, γεγονός που προκύπτει και από μη δημοσιευμένες πληροφορίες, όπως αυτές επικοινωνούνται μεταξύ των ερευνητών. Πράγματι, έχει γίνει μεγάλο άλμα στη θεραπευτική αντιμετώπιση της νωτιαίας μυϊκής ατροφίας, με τις νέες αιτιολογικές θεραπείες να αυξάνουν την επιβίωση και να επιτυγχάνουν κινητική βελτίωση, αλλά απέχουμε ακόμη από το να προσφέρουμε την ίαση».\nΤελευταία τροποποίηση στις 22/10/2019 - 13:15


ThanosR92 - Insomnia.gr\nΣχετικά με ThanosR92\n3.221 προβολές προφίλ\nThanosR92 δημοσίευσε μια αγγελία στο Διάφορα\nΗΜΕΡΟΜΗΝΙΑ: 03/05/2021 02:14 πμ\nΚαλησπέρα, Οποιος έχει Bonus και ενδιαφέρεται για πώληση, ας μου στείλει την προσφορά του. Ευχαριστώ πολύ.\nΔευτέρα στις 02:14 πμ\nphilip_1978 άφησε μία Θετική αξιολόγηση για τον ThanosR92 16 Απριλίου\nΟ ThanosR92 ξεκίνησε να ακολουθεί τον mi 34 curved 299 plaisio [EΞΑΝΤΛΗΘΗΚΕ ΣΤΟ 5ΛΕΠΤΟ], Ασφάλιση / Συνταξιοδοτικό, [ΔΩΡΕΑΝ] Tyranny - Gold Edition & Pillars of Eternity - Definitive Edition @ Epic Games store και 2 άλλοι 6 Μαρτίου\nΑσφάλιση / Συνταξιοδοτικό\nThanosR92 δημοσίευσε θέμα στο Μπλα Μπλα\nΚαλημέρα, υπάρχει κάποιος που να έχει κάποιο παρόμοιο πρόγραμμα με αυτό που αναφέρω στον τίτλο, ώστε να μεταφέρει πληροφοριες, κόστος και τα σχετικά ; Ευχαριστω πολύ!\nThanosR92 απάντησε σε θέμα του trib στο Νέα\n1Password Manager κατά την γνώμη μου τρομερό. Δεν κλαίω τα λεφτά που δίνω κάθε χρόνο, μου αρκεί που έχω την ασφάλεια και την ευκολία στους κωδικούς μου.\nThanosR92 απάντησε σε θέμα του Crash24 στο Νέα\nThanosR92 απάντησε σε θέμα του specre στο Προσφορές\nΑγορά 2K Monitor 27\nThanosR92 απάντησε σε θέμα του ThanosR92 στο Οθόνες\nΤο Monitor είναι super! Βέβαια είμαι αρκετά κοντά, διότι δεν έχω αρκετό χώρο στο γραφείο! Κάποια στιγμη θα γίνει κ αυτή η αλλαγή!\nFratzy άφησε μία Θετική αξιολόγηση για τον ThanosR92 28 Νοεμβρίου 2020\nΚαλησπερα φιλε μου! Αυτή αγόρασα πριν καν δω το μηνυμα σου! Από Plaisio μάλιστα στα 249 ΕΥΡΩ!\nThanosR92 δημοσίευσε θέμα στο Οθόνες\nΚαλημέρα. Εχτές παρέλαβα το Xiaomi Mi Curved 34" αλλά νομίζω δεν μου κάνει (πολύ μεγάλη για το γραφείο μου) και θα την δώσω, οπότε θέλω να μου προτείνετε κάποιο 2Κ monitor 27αρι που νομίζω θα είμαι αρκετά καλύτερα ερχόμενος από 24αρι monitor. Το Curved θα το συνήθησω πιστεύεται η να πάω σε κλασικό monitor? Εννοείται να μην ξεφεύγει από τα 300€ και όσο ποιο κάτω τόσο το καλύτερο. Επίσης δεν θέλω να είναι τόσο ψηλό το monitor όσο της Xiaomi. Ευχαριστώ.\nThanosR92 απάντησε σε θέμα του Spartan_X στο Οθόνες\nΚαλησπερα! Σήμερα παρέλαβα και εγώ από την αγορά που έκανα στο Plaisio! Γενικά ερχόμενος από 24αρι Monitor μου φαίνεται αρκετά μεγάλη (για την απόσταση που είμαι από το γραφείο μου) και δεν μπορώ με τίποτα να την συνηθίσω! Η ανάλυση σε παιχνίδι είναι όνειρο αλλά για δουλείες γραφείου νομίζω είναι overkill! Επίσης στο Chrome για παράδειγμα όλα φαίνονται στο κέντρο και όχι όπως ήταν στο παλιό Monitor! Αυτό φτιάχνει η θα μείνει έτσι ; Υπάρχει πιθανότητα να την δώσω οπότε θα ενημερώσω !\nThanosR92 απάντησε σε θέμα του spipan στο Προσφορές\nΕμένα στο ιστορικό παραγγελιών δεν μου δείχνει τίποτα τώρα!\nΕδω έχουμε απορία αν θα τρέχει σωστά η 2K και εσύ μας προτείνεις 4Κ. Μάλιστα. 🤭\n11:48 email επιβεβαίωσης 12:35 email για πρόβλημα με την διαθεσιμότητα. Στο 1ο τηλέφωνο μου είπαν πως θα παραλάβω όταν θα έρθει νέα παρτίδα. Στο 2ο τηλέφωνο που έκανα στις 9 παρα με ρώτησαν που μένω και πως πλήρωσα και μου είπαν πως θα παρακαλώ την Δευτέρα.\nΣε ευχαριστούμε για την παραγγελία! Χίλια ευχαριστώ TS!


Σύγκριση τιμών ενοικίασης αυτοκινήτου από το Σάνταϊ με τη Skyscanner\nΣυγκρίνετε τις επιλογές ενοικίασης αυτοκινήτου στο Σάνταϊ\nΑνεξάρτητα από το εάν πετάτε προς Σάνταϊ για μια μικρή απόδραση ή για διαμονή μεγαλύτερης διάρκειας, μπορείτε να αποβάλετε το άγχος για το ταξίδι σας ενοικιάζοντας αυτοκίνητο. Με τόσες πολλές εταιρείες ενοικίασης αυτοκινήτων από τις οποίες μπορείτε να επιλέξετε, η Skyscanner σας διευκολύνει να βρείτε την καλύτερη προσφορά. Απλώς πείτε μας τις ημερομηνίες και θα σας δείξουμε ποια αυτοκίνητα είναι διαθέσιμα και από ποιες εταιρείες ενοικίασης: και κάτι ακόμα πιο σημαντικό, ποιες εταιρείες προσφέρουν τις καλύτερες τιμές.\nΜπορείτε να απολαύσετε περισσότερο το ταξίδι σας αν ενοικιάσετε αυτοκίνητο. Δεν χρειάζεται να εξαρτάστε από τις δημόσιες συγκοινωνίες από και προς το Σάνταϊ. Αντίθετα, μπορείτε να κατεβείτε από το αεροπλάνο και να μεταβείτε απευθείας στον προορισμό σας οδηγώντας. Δεν θα πασχίζετε πλέον να στριμώξετε τις αποσκευές σας σε συνωστισμένα λεωφορεία.\nΕμείς σας προσφέρουμε τη δυνατότητα να ενοικιάσετε είτε ένα μίνι βαν για όσους κάνουν διακοπές με μεγάλη οικογένεια είτε ένα διθέσιο αυτοκίνητο πόλης για ρομαντικές αποδράσεις ή κάτι ανάμεσα στα δύο. Όταν συγκρίνετε ενοικιάσεις αυτοκινήτων στο Σάνταϊ θα σας δείχνουμε τις καλύτερες προσφορές για διάφορα οχήματα ώστε να επιλέγετε το καλύτερο αυτοκίνητο για το ταξίδι σας σε τιμή που σας συμφέρει οικονομικά.\nΟι σελίδες πληροφοριών σχετικά με την ενοικίαση αυτοκινήτων περιέχουν όλα όσα πρέπει να γνωρίζετε για τις εταιρείες ενοικίασης που είναι διαθέσιμες στο Σάνταϊ. Οι οδηγοί πόλης μας θα σας βοηθήσουν να προγραμματίσετε το ταξίδι σας και να ξεκινήσετε με χαρά. Αν θέλετε ξενοδοχεία κοντά στο Σάνταϊ, με τη Skyscanner μπορείτε να τα συγκρίνετε κι αυτά και να βρείτε τις καλύτερες προσφορές: είτε θέλετε να παραδώσετε το αυτοκίνητό σας στο Σάνταϊ πρώτα είτε να το παρκάρετε έξω από το ξενοδοχείο.\nΝα θυμάστε ότι πρέπει να έχετε μαζί σας το δίπλωμα οδήγησης καθώς οι περισσότερες εταιρείες ενοικίασης αυτοκινήτων στο Σάνταϊ θα σας τo ζητήσουν για να σας επιτρέψουν να φύγετε.\nΠληροφορίες για Σάνταϊ\nΣύγκριση πτήσεων προς ΣάνταϊΑναζήτηση πτήσεων\nΣύγκριση ξενοδοχείων σε ΣάνταϊΑναζήτηση ξενοδοχείων


Σε 9.221 ανέρχονται τα νέα κρούσματα κορωνοϊού – e-volos\nΠρώτη καταχώρηση: Πέμπτη, 25 Μαρτίου 2021, 17:02\nΗ Ρωσία ανακοίνωσε σήμερα την καταγραφή 9.221 νέων κρουσμάτων κορωνοϊού το 24ωρο που πέρασε, εκ των οποίων τα 1.787 στη Μόσχα. Με αυτά ο συνολικός αριθμός των κρουσμάτων του νέου κορωνοϊού ανήλθε σε 4.492.692 στη Ρωσία.\nΟι Αρχές ανακοίνωσαν επίσης ότι το περασμένο 24ωρο καταγράφηκαν 393 θάνατοι από την COVID-19, με τους οποίους ανήλθε σε 96.612 ο συνολικός αριθμός τους από τότε που ξέσπασε η πανδημία του νέου κορωνοϊού.\nΠαράλληλα, το Κέντρο Σουμακόφ της Ρωσίας άρχισε δοκιμές τρίτου σταδίου του CoviVac, του τρίτου ρωσικού εμβολίου κατά της COVID-19, μετέδωσε σήμερα το πρακτορείο ειδήσεων Interfax επικαλούμενο υπουργό της ρωσικής κυβέρνησης.\nΤο πιο γνωστό ρωσικό εμβόλιο κατά της COVID-19 είναι το Sputnik V. Η Μόσχα έχει δώσει επίσης έγκριση για επείγουσα χρήση και σε άλλα δύο, τα EpiVacCorona και CoviVac.\nΤελευταία ενημέρωση: Πέμπτη, 25 Μαρτίου 2021, 17:02


Γυναικολογικό Ιατρείο - Παρχαρίδου - Δυσπλασία τραχήλου-HPV-Κονδυλώματα\nΟ ιός των ανθρώπινων θηλωμάτων ονομάζεται HPV (Human Papilloma Virus). Υπάρχουν πάνω από 100 διαφορετικοί τύποι του ιού. Κάποιοι τύποι ευθύνονται για την εμφάνιση των κονδυλωμάτων (μοιάζουν με μικρές κρεατοελιές) στα γεννητικά όργανα του άνδρα και της γυναίκας, στην περιοχή του πρωκτού, στην περιοχή του στόματος και των χειλιών, και η μετάδοση γίνεται κυρίως με τη σεξουαλική επαφή. Η εμφάνιση, το μέγεθος και η έκταση της βλάβης εξαρτώνται σε μεγάλο βαθμό από την κατάσταση του ανοσοποιητικού συστήματος του κάθε οργανισμού. Επειδή πρόκειται για ιό, δεν υπάρχει θεραπεία, παρά μόνο καταστροφή των βλαβών με διάφορους τρόπους και μέλημα είναι κυρίως η πρόληψη της μετάδοσης. Δυστυχώς εδώ το προφυλακτικό δεν προφυλάσσει τελείως, μόνο κατά 70% περίπου και εξαρτάται φυσικά κι από την εντόπιση των βλαβών. Είναι επίσης αξιοσημείωτο το γεγονός ότι ο ιός μπορεί να μείνει ανενεργός για πολλούς μήνες, έως και χρόνια μέχρι να κάνει την πρώτη του βλάβη στο σώμα.\nΆλλοι τύποι του ιού είναι υπεύθυνοι για τη δημιουργία δυσπλασίας στα γεννητικά όργανα και τον πρωκτό, η οποία δυσπλασία, αν αφεθεί χωρίς θεραπεία, υπάρχουν πολλές πιθανότητες να εξελιχθεί σε καρκίνο των παραπάνω οργάνων. Συγκεκριμένα ο καρκίνος του τραχήλου της μήτρας, έχει βρεθεί ότι οφείλεται στην προσβολή από HPV σε ποσοστό τουλάχιστον 98%. Και εδώ, στην περίπτωση των ογκογόνων, όπως ονομάζονται τα στελέχη αυτά του ιού, δεν προφυλάσσει τελείως το προφυλακτικό. Επίσης ο ιός μπορεί να μένει ανενεργός για μήνες έως χρόνια. Η θεραπεία στοχεύει στην αφαίρεση ή στην καταστροφή με καυτηριασμό της πάσχουσας περιοχής, ενώ η πρόληψη της μετάδοσης είναι ο πρωταρχικός στόχος μας.\nΗ πρόληψη γίνεται με τον εμβολιασμό σε ηλικία 11 - 15 ετών. Ο εμβολιασμός προφυλάσσει από την μετάδοση κάποιων στελεχών του ιού που προκαλούν κονδυλώματα και από τη μετάδοση κάποιων στελεχών που προκαλούν δυσπλασία και εν δυνάμει και καρκινογένεση. Δεν προστατεύει από όλα τα στελέχη του ιού.\nΌσον αφορά γυναίκες που έχουν ήδη προσβληθεί από τον ιό, στην περίπτωση των κονδυλωμάτων, γίνεται καταστροφή των βλαβών με φαρμακευτικό σκεύασμα, ή με καυτηριασμό. Στην περίπτωση προσβολής από τύπο του ιού που κάνει δυσπλασία (δηλ. ογκογόνο τύπο), η θεραπεία εξαρτάται από τη σοβαρότητα των βλαβών που έχει δημιουργήσει ο ιός. Σε ήπια βλάβη ενδείκνυται η συχνή παρακολούθηση με Παπ-τεστ και κολποσκόπηση με βιοψία. Σε σοβαρή βλάβη επιβάλλεται η αφαίρεση του ιστού, και αν πρόκειται συγκεκριμένα για τον τράχηλο της μήτρας, γίνεται αφαίρεση τμήματος του τραχήλου με loop, ή με κωνοειδή εκτομή.\nΆτομα που έχουν προσβληθεί από τον ιό πρέπει να τροποποιήσουν και τις συνήθειές τους, ως εξής: Προτείνεται να διακόψουν το κάπνισμα, να υιοθετήσουν έναν υγιεινό τρόπο διατροφής, να προτιμήσουν μεθόδους αντισύλληψης εκτός των αντισυλληπτικών δισκίων, κ.α. Άτομα που δεν ξέρουν αν έχουν τον ιό, όπως πολύ συχνά συμβαίνει, προτείνεται η διενέργεια του γνωστού Παπ-τεστ κάθε χρόνο. Επίσης μπορεί να γίνει και το DNA –test, για να ανευρεθεί αν υπάρχει ο ιός στον οργανισμό, αλλά και ποιο στέλεχος του ιού είναι.


888 Η τελευταία selfie του Αμερικανού, λίγα λεπτά πριν τη δολοφονία του στη Ζάκυνθο | Kontasas\nΑρχική / ΕΠΙΚΑΙΡΟΤΗΤΑ / Η τελευταία selfie του Αμερικανού, λίγα λεπτά πριν τη δολοφονία του στη Ζάκυνθο\nΤις τελευταίες στιγμές του άτυχου Αμερικανού που ξυλοκοπήθηκε μέχρι θανάτου στη Ζάκυνθο καταγράφει ένα βίντεο selfie που τράβηξε ο ίδιος ο νεαρός μαζί με την κοπέλα από την Σερβία.\nΣτο καρέ που δημοσιεύει η «Καθημερινή της Κυριακής», διακρίνονται και οι δύο χαμογελαστοί και κανείς τους δεν θα μπορούσε να φανταστεί τι θα γινόταν λίγα λεπτά αργότερα.\nΈνας Σέρβος κάνει παρατήρηση στην κοπέλα για το γεγονός πως βγάζει φωτογραφία με τον Αμερικανό. Εκείνη τον αγνοεί και λίγο μετά η κατάσταση βγαίνει εκτός ελέγχου. Το μπαρ μετατρέπεται σε πεδίο μάχης με τον Μπακαρί Χέντερσον να φεύγει τρέχοντας για να γλιτώσει.\nΑκολουθεί κυνηγητό στο δρόμο και τελικά οι κατηγορούμενοι καταφέρνουν να πιάσουν τον Αμερικανό σε κοντινό σημείο. Τον πετάνε πάνω σε ένα αυτοκίνητο και στη συνέχεια αρχίζουν να τον χτυπούν σε όλο του σώμα. Ο τουρίστας λίγη ώρα αργότερα πεθαίνει.\nO πατέρας του 34χρονου μπάρμαν, ο οποίος κατηγορείται μαζί με άλλα εννέα άτομα για τον άγριο ξυλοδαρμό μέχρι θανάτου του Αμερικανού τουρίστα, Μπακάρι Χέντερσον, στον Λαγάνα Ζακύνθου που τον οδήγησε στον θάνατο, μίλησε στο κεντρικό δελτίο του Star.\nΠροηγούμενο Πρωταθλήτρια Ευρώπης η Εθνική Νέων – «Πάτησε» το Ισραήλ με 65-56\nΕπόμενο Ενώπιον του Κονγκρέσου αύριο και την Τρίτη ο γαμπρός του Τραμπ


ΜΗΤΡΟΠΟΛΙΤΙΚΑ ΝΕΑ φ.1676 - ΦΩΝΗ ΤΗΣ ΚΟΡΙΝΘΙΑΣ\nHome / ΠΟΛΙΤΙΣΤΙΚΑ / ΜΗΤΡΟΠΟΛΙΤΙΚΑ ΝΕΑ φ.1676\nΜΗΤΡΟΠΟΛΙΤΙΚΑ ΝΕΑ φ.1676\nΠΕΡΙΤΟΜΗ ΤΟΥ ΧΡΙΣΤΟΥ, ΜΝΗΜΗ ΤΟΥ Μ. ΒΑΣΙΛΕΙΟΥ &\nΥΠΟΔΟΧΗ ΤΟΥ ΝΕΟΥ (ΠΟΛΙΤΙΚΟΥ) ΕΤΟΥΣ 2020\nΕν συνεχεία, συνοδευόμενος από Ιερείς επισκέφθηκε τα γραφεία του Αντιπεριφερειάρχη Κορινθίας κ. Αναστασίου Γκιολή και του Δημάρχου Κορινθίων κ. Βασιλείου Νανόπουλου όπου αντάλλαξαν Πρωτοχρονιάτικες ευχές και συζήτησαν διάφορα θέματα που άπτονται της Θρησκευτικής, Φιλανθρωπικής, Πολιτικής και Κοινωνικής ζωής της Κορινθίας και της Πατρίδας μας. Ο Σεβασμιώτατος μετά από πρόσκληση και των δύο ευλόγησε τις Βασιλόπιτες και δεν παρέλειψε να ευχηθεί ιδιαιτέρως στον κ. Δήμαρχο για τα ονομαστήριά του. ΕΚ ΤΟΥ ΓΡΑΦΕΙΟΥ ΤΥΠΟΥ\nΣΤΗΝ ΚΑΘΙΕΡΩΜΕΝΗ ΕΤΗΣΙΩΣ ΕΚΔΗΛΩΣΗ ΤΗΣ Ι. ΜΗΤΡΟΠΟΛΕΩΣ ΜΑΣ ΓΙΑ ΤΗΝ ΙΕΡΑΤΙΚΗ ΟΙΚΟΓΕΝΕΙΑ ΤΙΜΗΘΗΚΕ Ο ΕΠΙΧΕΙΡΗΜΑΤΙΑΣ κ. ΕΥΑΓΓΕΛΟΣ ΠΑΠΑΙΩΑΝΝΟΥ ΓΙΑ ΤΗΝ ΕΠΙ ΣΕΙΡΑ ΕΤΩΝ ΦΙΛΑΝΘΡΩΠΙΚΗ ΔΡΑΣΗ ΤΟΥ.\nΌπως κάθε χρόνο έτσι κι εχθές Πέμπτη, 2 Ιανουαρίου 2020, από το πρωί, που ξεκίνησε η προσέλευση, επεκράτησε εορταστικό κλίμα και ατμόσφαιρα οικογενειακής θαλπωρής. Ο Σεβασμιώτατος Μητροπολίτης μας κ. Διονύσιος και ο Πρωτοσύγκελλος, Βοηθός Επίσκοπος Κεγχρεών κ. Αγάπιος καλωσόρισαν με πατρική αγάπη, στοργή και ουσιαστικό ενδιαφέρον τα παιδιά, τα οποία εισέπραξαν αφειδώς τα συναισθήματα αυτά και τα ανταπόδωσαν ψάλλοντας τα κάλαντα, Χριστουγεννιάτικους ύμνους και τραγουδώντας εορταστικά τραγούδια, υπό την βοήθεια της Πρεσβυτέρας-Δασκάλας κ. Παυλίνας Χαμάλη.\nΣτον απολογισμό της χρονιάς, που συνηθίζει να κάνει κάθε χρόνο στην συγκεκριμένη εκδήλωση ο Ποιμενάρχης μας, στάθηκε σε τρία κυρίως σημεία. Αρχικά, δυσανασχέτησε για το θράσος αλλά και την ανοησία ορισμένων, οι οποίοι προσπαθούν να κατευθύνουν τους ανθρώπους να εορτάσουν τα Χριστούγεννα χωρίς τον Χριστό! Ακολούθως, εξήρε την σημαντικότητα της Ιερατικής οικογένειας, και περιέγραψε την αντικειμενική δυσκολία, που αυτή βιώνει, στην «σκληρή» σημερινή Ελληνική Κοινωνία. Σ’ αυτό το σημείο εξήρε την τιμητική παρουσία, σε μια ενδοοικογενειακή εκδήλωση της Ι. Μητροπόλεώς μας, του Αντιπεριφερειάρχου Κορινθίας κ. Αναστασίου Γκιολή και του Δημάρχου Κορινθίων κ. Βασιλείου Νανόπουλου. Οι άκρως τιμητικές αυτές παρουσίες καταδεικνύουν την αγάπη και τον σεβασμό και των δύο τους στους Ιερείς και τα παιδιά τους, αλλά και την αγαστή συνεργασία και την αγάπη που διέπει τους θεσμούς, τους οποίους διευθύνουν, με την Μητρόπολη Κορίνθου και τον Μητροπολίτη μας.\nΤο τρίτο σημείο που επεσήμανε ο Ποιμενάρχης μας ήταν οι ευχαριστίες τόσο προς τις οικογένειες των ιερέων, όσο και προς όλους τους Κορινθίους για το ομολογουμένως μεγάλο επίτευγμα να πρωταγωνιστεί η Ι. Μητρόπολή μας στον τομέα της φιλανθρωπίας πανελληνίως. Διευκρίνισε ο Ποιμενάρχης μας, ότι δεν κάνει την αναφορά για να «διαφημιστούμε», καθώς «ο οφείλομεν ποιήσαι πεποιήκαμεν», όπως μας δίδαξε ο μεγάλος Απόστολός μας, ο Παύλος, αλλά για να αποδώσουμε την δέουσα τιμή και αναγνώριση προς όλους τους Ιερείς μας, τους εθελοντές μας και τους Χριστιανούς μας, που ακάματα κοπίασαν και κοπιάζουν επιτυγχάνοντας αυτό το Θεάρεστο αποτέλεσμα.\nΤΟ ΕΥΑΓΓΕΛΙΟ ΤΗΣ ΚΥΡΙΑΚΗΣ 12 ΙAΝΟΥΑΡΊΟΥ 2020\n0Ι ΤΡΕΙΣ ΚΑΤΗΓΟΡΙΕΣ ΤΩΝ ΑΝΘΡΩΠΩΝ\n"Ας πάμε με τόν νοϋ μας στά χρόνια πού ήρθε ό Χριστός. Τρεΐς κατηγορίες ανθρώπων είχε πρός τούς όποίους έπρεπε νά απευθυνθεί: στούς Ίουδαίους, στούς είδωλολάτρες καί στούς άδιάφορους γιά τή θρησκεία, ανάμεσα στούς όποίους δέσποζαν οι φιλόσοφοι.\nΕμπόδιο ή αυτάρκεια\nΟι Ιουδαίοι έζησαν τή διαθήκη, τή συμφωνία τοϋ θεοϋ μέ τόν Αβραάμ καί τούς άπογόνους του, ότι θά τόν ευλογήσει καί θά δοξάσει τό όνομα του, εφόσον έκανε υπακοή στό θέλημά Του καί έφευγε άπό τή γή τής Μεσοποιαμίας καί πήγαινε στή γή Χαναάν. Ή διαθήκη αύτή επαναβεβαιώθηκε στό όρος Σινά, μέ τίς έντολές πού έδωσε ό θεός στόν Μωυσή, καί οι όποίες προετοίμασαν τόν κόσμο γιά τόν ερχομό τοϋ Μεσσία. Παρά τό γεγονός ότι πολλές φορές ο'ι Ιουδαίοι άποστάτησαν άπό τή σχέση τους μέ τόν θεό, έντούτοΐς ύπερηφανεύονιαν ότι ήταν ό περιούσιος λαός. Τόν Μεσσία τόν θεωρούσαν ώς τόν πολιτικό ήγέτη, πού θά τούς ελευθέρωνε άπό τούς Ρωμαίους καί θά τούς καθιστούσε κυρίαρχους τού κόσμου. Τό μεγαλύτερο εμπόδιο γιά νά πιστέψουν στόν Χριστό ήταν ή αυτάρκεια τους, ότι κατείχαν τήν αλήθεια στην πληρότητα της.\nΉ ταπείνωση γεννά ελπίδα\nΟι ειδωλολατρικοί λαοί βασανίζονταν άπό τήν πολυθεΐα των ειδώλων. Δέν έβρισκαν άπαντήσεΐς στά ερωτήματα τής άνθρώπινης ϋπαρξης, καθώς δέν είχαν τήν ελπίδα τής Άνάστασης. Μπορεί νά πίστευαν στην αθανασία τής ψυχής, άλλα δέν προσδοκούσαν τίποτα γιά τό σώμα τους. Παράλληλα, ή ζωή τους δέν είχε τήν πειθαρχία τών Ιουδαίων, άλλα ήταν παραδομένοι στην ελευθερία τών παθών καί στην αγωνία γιά επιβίωση. Δέν ήταν κι αυτοί έλεύθέροι, γιατί ήταν υποταγμένοι στην κυριαρχία τών Ρωμαίων. Ωστόσο, ή απλότητα, ή δεκτικότητα καί η ταπεινότητα τοϋ καθημερινού ανθρώπου γεννούσαν προοπτικές γιά νά γίνει άπό αύτούς τό πρόσωπο τοΰ Χριστού αποδεκτό.\nΟι φιλόσοφοι καί όσοι είχαν εμπιστοσύνη στην εξουσία καί τίς δυνάμεις τους, γιά παράδειγμα ό βασιλιάς Ήρώδης, ό Πόντιος Πιλάτος, όπως καί ο'ι μετά τόν Χριστό στοχαστές δέν αναζητούσαν τόν θεό, άλλα τή γνώση, εξερευνούσαν τούς μηχανισμούς τής ζωής ή αρκούνταν στά αγαθά τους καί τή δόξα τους. Ή αυτάρκεια τής γνώσης, τών παθών, τής έξουσίας ήταν τό μεγάλο εμπόδιο γιά νά πιστέψουν στον Χριστό, ό όποΐος προχωρούσε πέρα άπό αυτά τά χαρακτηριστικά.\nΌ Χριστός καλεϊ σέ μετάνοια\nΌ Χριστός ξεκινά τήν επίγεια δράση του άπό τούς εϊδωλολάτρες, άπό αύτούς πού κατοικούν στή χώρα καί στή σκιά τοΰ θανάτου. Είναι αυτοί πού δέν έχουν τήν υπερηφάνεια ότι γνωρίζουν, άλλα μέσα στην απλότητα τους μπορούν νά συναισθανθούν ποιός είναι ό θεός καί νά δούνε τήν άμαρτωλότητά τους, τί τούς χωρίζει άπό αυτόν. Γι΄ αυτό τό κήρυγμα τοϋ Χριστού είναι ή μετάνοια. Ή παρουσία τοΰ Χριστού φωτίζει τήν ύπαρξη πού αγνοεί, άρκεΐ νά έχει τήν ταπείνωση καί τήν απλότητα.\nΟι τρεΐς αύτές κατηγορίες ανθρώπων εξακολουθούν νά υπάρχουν καί στην εποχή μας. Οι άνθρωποι χωρίζονται σ' αύτούς πού νομίζουν ότι τά ξέρουν όλα γιά τόν θεό, σ' αύτούς πού έχουν εμπιστοσύνη στίς δυνάμεις τους, στον νοϋ, στά υλικά αγαθά, στή σοφία καί στή γνώση, στην εξουσία τους καί αδιαφορούν γιά τόν φωτισμό τους, καί σέ έκείνους πού νιώθουν ότι κατοικούν «έν χώρα καί σκιά θανάτου» (Ματθ. 4,16). Οι τελευταίοι καταλαβαίνουν ότι τά έργα καί τά αγαθά τους δέν δίνουν αιωνιότητα, άλλα τούς κάνουν νά πορεύονται πρός τόν θάνατο, μπροστά στον όποιο είναι ανίσχυροι, θέλουν όμως τόν φωτισμό, διψοϋν γιά τήν αλήθεια καί αναζητούν Κάποιον νά μοιραστεί τό φορτίο τους. Αυτοί είναι τελικά καί οι πιό δεκτικοί στό μήνυμα τοϋ Ευαγγελίου.\nΌ Χριστός απευθύνθηκε πρός 'ολους. Τό ίδιο κάνει καί ή Εκκλησία. Καί οι τρεΐς κατηγορίες ανθρώπων έχουν δικαίωμα στον φωτισμό. Ό καθένας άπό έμάς όμως καλείται νά δώσει απάντηση σε ποια κατηγορία ανήκει καί νά ανταποκριθεί στό Ευαγγέλιο. Δρόμος καί τρόπος γιά όλους είναι ή μετάνοια, αυτήν πού ό θεός τή διακηρύττει καί είναι έτοιμος νά τήν δεχτεί.


Το Boutique Hotel Seven Days απέχει 1250 μέτρα από Republic Square, προσφέροντας 50 δωμάτια και γήπεδο τέννις, σάουνα και γήπεδο γκολφ. Το θεσπέσιο ξενοδοχείο κατασκευάστηκε το 2003 και ανακαινίστηκε το 2011.\nΤο ξενοδοχείο είναι αξιοσημείωτο για την εξαιρετική τοποθεσία του στην καρδιά της Πράγας, δίπλα στο σταθμό του μετρό Σταθμός Μετρό Muzeum. Το Boutique Hotel Seven Days βρίσκεται 20-λεπτά με τα πόδια από το κέντρο της Πράγας.\nΚαταστήματα, μπουτίκ και μαγαζιά βρίσκονται σε κοντινή απόσταση.\nΤο Boutique Hotel Seven Days 6-ορόφων προσφέρει άνετα δωμάτια εξοπλισμένα με ανεμιστήρα οροφής, τηλεόραση plasma, συνδρομητική τηλεόραση, σίδερο και σιδερώστρα και κουρτίνες συσκότισης καθώς και ηλεκτρικό βραστήρα, φρυγανιέρα και φούρνο. Όλα έχουν δάπεδο με χαλί και κλασική επίπλωση.\nΠροσφέροντας πλούσιο πρωινό με ποικίλο μπουφέ, το ξενοδοχείο προσκαλεί τους επισκέπτες στο μπαρ. Το εστιατόριο που λειτουργεί όλο το 24ωρο είναι ανοιχτό από von 7:00 bis 11:00 Uhr και σας προσφέρει πιάτα διεθνούς κουζίνας. Το ζεστό μπαρ σερβίρει ποικιλία από καφέδες, τσάγια και κρασιά.\nΗ πλησιέστερη στάση του τραμ βρίσκεται 5-λεπτά με τα πόδια από τις εγκαταστάσεις. Το αεροδρόμιο Ruzyne απέχει 20 λεπτά οδικώς από το ξενοδοχείο.\nΠροσφέροντας κέντρο ευεξίας, σολάριουμ και τζακούζι καθώς και ατμόλουτρα, τουρκικά λουτρά και μασάζ, το ξενοδοχείο εξασφαλίζει ευχάριστες μέρες. Το Boutique Hotel Seven Days προσφέρει γυμναστήριο, γυμναστική και κέντρο φίτνες για την ευεξία των επισκεπτών.\nΞενοδοχείο Arena 4*, Κωνσταντινούπολη: kράτηση τώρα;\nΞενοδοχείο Lady Diana 4*, Κωνσταντινούπολη: kράτηση τώρα;\nΞενοδοχείο City Center 4*, Κωνσταντινούπολη: kράτηση τώρα;\nΞενοδοχείο Radisson Blu Beke 4*, Βουδαπέστη: kράτηση τώρα;\nΞενοδοχείο Palais Jena 4*, Μαρακές: kράτηση τώρα;\nΞενοδοχείο City Court 3*, Πεκίνο: kράτηση τώρα;\nΞενοδοχείο Hanting Express Yongdingmen 2*, Πεκίνο: kράτηση τώρα;\nΞενοδοχείο Dsbc 3*, Σεούλ: kράτηση τώρα;\nΞενοδοχείο Liberty Hotels Lara 5*, Αττάλεια: kράτηση τώρα;\nΞενοδοχείο Benikea Tourist 3*, Σεούλ: kράτηση τώρα;\nΞενοδοχείο Mandarin Oriental 5*, Πεκίνο: kράτηση τώρα;\nΞενοδοχείο La Parisienne 3*, Παρίσι: kράτηση τώρα;


Ο έρωτας, ένας τίμιος και ασυμβίβαστος αναρχικός - Ακτιβιστής\nHome Ανθρώπινες σχέσεις Κάτι όμορφο ΡΟΗ slider1 Ο έρωτας, ένας τίμιος και ασυμβίβαστος αναρχικός\nΟ έρωτας, ένας τίμιος και ασυμβίβαστος αναρχικός\nΑκτιβιστής στις 13.12.16 Ανθρώπινες σχέσεις, Κάτι όμορφο, ΡΟΗ, slider1,\nΚανένα σύστημα δεν μπορεί να λύσει το κεντρικότερο απ' όλα τα προβλήματα: Τι γίνεται όταν την αγαπάς και εκείνη δε σε θέλει; Ίσως κάποιοι οραματίζονται ουτοπίες ανθρώπων σκληροτράχηλων και συναισθηματικά άκαμπτων κι εκεί να ξεγελιούνται.\nΜα αν κοιτάξουμε το όνειρο στα μάτια, θα δούμε ότι το καλύτερο στο οποίο μπορούμε να ελπίζουμε είναι σε περισσότερους φίλους ή συντρόφους που θα προστρέχουν για να δώσουν συμβουλές βαρετές και άσχετες. Πάντα τελείως ανεπαρκείς για να απαντήσουν στην φωτιά που καίει τα σωθικά μας.\nΌπως κανένα σύνορο δεν μπορεί να σταθεί απέναντι στον έρωτα που φουντώνει, έτσι κανένα σύστημα δεν μπορεί να λυτρώσει τον πόνο μιας καρδιάς που ξεριζώνεται όταν εκείνος σαρώνεται μπροστά στο άκαμπτο πραγματικό.\nΓιατί ο έρωτας δεν κάνει υποχωρήσεις απέναντι σε αλήθειες και πραγματικότητες, είναι ένας τίμιος και ασυμβίβαστος αναρχικός.\nΑνθρώπινες σχέσεις, Κάτι όμορφο, ΡΟΗ, slider1\nΑνθρώπινες σχέσεις Κάτι όμορφο ΡΟΗ slider1


MotorSite - TRIUMPH STREET SCRAMBLER MY2017\nΚαι Scrambler και υγρόψυκτο\nΤο τρίτο μέλος της οικογένειας Bonneville Street αποτελεί και το πρώτο υγρόψυκτο Scrambler στην ιστορία της Triumph.\nΗ αρχή έγινε πέρυσι στο Μιλάνο, όταν η Triumph παρουσίασε μια νέα γενιά υγρόψυκτων Bonneville και παράλληλα μια νέα σειρά μοντέλων κάτω από τον τίτλο Street.\nTo Street Twin ήταν ο πρωτοπόρος και το ακολούθησε η cafe racer εκδοχή του Street Cup, που παρουσιάστηκε στην Κολωνία τον περασμένο μήνα. Και τώρα, ιδού το τρίτο μέλος της οικογένειας, που μόλις χθες μας έδειξαν οι δραστήριοι Άγγλοι στο Μιλάνο. Πρόκειται για την έκδοση Scrambler, με την ανασηκωμένη χαρακτηριστική εξάτμιση στο πλάϊ της μοτοσυκλέτας, τους ακτινωτούς τροχούς (19” μπροστά) και τα διπλής χρήσης ελαστικά.\nΠέραν των παραπάνω, διαφοροποείται στη θέση οδήγησης, στο φαρδύτερο και ψηλότερα τοποθετημένο τιμόνι, στη μεγαλύτερη διαδρομή των αμορτισέρ πίσω, στην ύπαρξη προστατευτικής ποδιάς κινητήρα και στα απαραίτητα για το διαχωρισμό στιλιστικά στοιχεία.\nΗ σέλα είναι διαιρούμενη, με αυτή του συνεπιβάτη να αφαιρείται και στη θέση της να μπαίνει σχάρα αποσκευών! Ο 900αρης High Torque 270° κινητήρας εξακολουθεί να εντυπωσιάζει με τη ροπή του, το γκάζι ride-by-wire παραμένει στη θέση του, όπως επίσης ο συμπλέκτης υποβοήθησης και τα απεργοποιούμενα συστήματα ABS και Traction Control.\nΣτο ράφι των εργοστασιακών αξεσουάρ υπάρχουν περισσότερα από 150 καλούδια για να ξεκινήσετε το δικό σας customizing, ενώ υπάρχει και η δυνατότητα κάλυψης αναβατών με δίπλωμα οδήγησης Α2.\nΗ νέα Scrambler δεν θα αργήσει να έρθει κατά Ελλάδα μεριά και η τιμή της αναμένεται να διαμορφωθεί εντός των ημερών.


Μπόλονι: «Να κάνουμε την έκπληξη» | Onsports.gr\nhome ΠοδόσφαιροEuropa LeagueΜπόλονι: «Να κάνουμε την έκπληξη» Κοινοποιήστε\nΜπόλονι: «Να κάνουμε την έκπληξη»\tΣυντάκτης: Onsports Team\nΔημοσίευση: Παρασκευή, 26 Αυγούστου 2011 17.39\nΤην άποψή του πως ο ΠΑΟΚ θα πρέπει να κάνει την έκπληξη απέναντι στην Τότεναμ ή την Ρούμπιν Καζάν, εξέφρασε ο Λάζλο Μπόλονι.\tΑρχικά, ο Ρουμάνος προπονητής του «Δικέφαλου», έκανε το πρώτο του σχόλιο για την κλήρωση των ομίλων του Europa League: «Σε τέτοιες περιπτώσεις, οι προπονητές αναφέρουν πως πρέπει να είμαστε συγκεντρωμένοι και να δουλεύουμε σκληρά. Όμως εγώ θέλω να τονίσω πως πρέπει να καταλάβουμε ότι ο όμιλός μας έχει δύο ομάδες υψηλού επιπέδου, όπως είναι η Τότεναμ και η Ρούμπιν Καζάν και θα πρέπει να κάνουμε την έκπληξη απέναντι σε μία από τις δύο. Δεν ξέρω τίποτα για την τέταρτη ομάδα (σ.σ. Σάμροκ Ρόβερς) αλλά μέσα στις επόμενες μέρες θα ξέρουμε περισσότερα. Σε αυτή την περίπτωση θα πρέπει η φυσική μας κατάσταση να είναι σε υψηλό επίπεδο». Ερωτηθείς για το αν έχει προσωπικό κίνητρο, μετά την συγκεκριμένη κλήρωση, ανέφερε: «Προσωπικά έχω την ικανότητα να μένω το ίδιο συγκεντρωμένος απέναντι στον οποιονδήποτε αντίπαλο. Τώρα στο μυαλό μας πρέπει να είναι ο αγώνας της Κυριακής».\nΓια το αν θεωρείται επιβεβλημένη η άνοδος της απόδοσης των παικτών του ΠΑΟΚ, απάντησε: «Για να φθάσουμε σε σημείο να παίζουμε με καλές ευρωπαϊκές ομάδες πρέπει να κερδίζουμε και σε όλα τα μικρά παιχνίδια».\nΑναφορικά με την ενίσχυση της ομάδας, ο Λάζλο Μπόλονι, τόνισε: «Αυτή δεν την ζητάω εγώ, η κατάσταση την επιβάλει. Πρέπει να βρούμε λύσεις και γι’ αυτό μιλάω καθημερινά με την διοίκηση για να δούμε τι δυνατότητες υπάρχουν».\nΤέλος, σε ερώτηση για την αβεβαιότητα που υπάρχει στο ελληνικό πρωτάθλημα, ο τεχνικός ηγέτης του «Δικέφαλου», υποστήριξε: «Πρόκειται για δύσκολες καταστάσεις. Η ομοσπονδία και η λίγκα προσπαθούν να βρουν την σωστή λύση και πρέπει να τους κατανοήσουμε, πρέπει να τους ενισχύσουμε και να τους δώσουμε την δύναμη να φτιάξουν ένα πιο καθαρό πρωτάθλημα».\tΚατηγορία: Europa League\n«Έπιασε» τον Άρη ο ΠΑΟΚ!\nΔεν καρποφόρησε το «φλερτ» Σκόνδρα – Λέφσκι\nΠΑΟΚ: Πλησιάζει ο Ενρίκε\nΥπέγραψε στον ΠΑΟΚ ο Ουαρντά!\nΠΑΟΚ: Προς διάθεση τα εισιτήρια για Σάλκε\nΠΑΟΚ: Άλλαξε ο επαναληπτικός με Σάλκε!\nΑλλαγή ημερομηνίας στο Σάλκε - ΠΑΟΚ\n«Δύσκολος αντίπαλος το ΑΠΟΕΛ»\nΒάιντσιρλ: «Καζάνι… η Τούμπα»\nΠερέιρα: «Έχουμε τις δυνατότητες» (video)\nΟλυμπιακός: Το πρόγραμμα με Οσμάνλισπορ (photo)\nΜπέντο: «Δυνατή και με ποιότητα η Οσμάνλισπορ» (video)\n22:19\tΧωρίζουν Φώτης και Μαρία αλλά με μια συμφωνία\nGossip\t22:04\tΗρακλής-Βέροια 1-1: Τα επίσημα highlights (video)\nΠοδόσφαιρο\t21:53\t1,2,3,4…1500 έπαιξαν άμυνα στη γκέλα\nΔημήτρης Κοντός\t21:53\tΧιονοστιβάδα Ιταλία: Τουλάχιστον 23 άνθρωποι αγνοούνται στα χαλάσματα του ξενοδοχείου Rigopiano\nΕιδήσεις\t21:45\tΓια την Τσέλσι «δούλεψαν» Σίτι και Τότεναμ\n21:41\tΒόμβα. Τι σημαίνουν οι «ενδείξεις Dna της Φρόσως Κυριάκου» στο τιμόνι του jeep;\nGossip\t21:26\tΗ βαθμολογία της Super League\nSuper League\t21:25\tΟλυμπιακός-Ξάνθη 2-0: Την πήρε... σβάρνα με Μανθάτη! Super League\t- Ολυμπιακός Πειραιώς\n21:24\tΚαιρός: Προ των πυλών ο νέος χιονιάς – Πότε θα σαρώσει την Ελλάδα\nΕιδήσεις\t21:16\tΠρομηθέας Πατρών - Παναθηναϊκός Superfoods 69-72: «Καθάρισαν» Μπουρούσης και Παππάς\n21:13\tΠαυλόπουλος σε Αντετοκούνμπο: «Η διάκριση αυτή τιμά εσένα και την Ελλάδα»\nNBA\t21:00\tΑπό τα χέρια της Μαρίνας δεν θες μόνο καφέ ή τσάι\nHOT\t20:49\tΑΕΛ: Με Τσάκο κόντρα στον Πλατανιά\n20:38\tTo νέο ξέσπασμα της Αρναούτη και η απόφαση: «Δεν ξαναμιλάω... Έχω να δω την υγεία μου»\nGossip\t20:27\tΟΦΗ: «Τέλος» ο Νιόπλιας, «παίζει» του Ν. Παπαδόπουλου\nFootball League\t20:23\tΠαναιτωλικός: Το συμβόλαιο του Μάκου και… ο ρόλος του Μπελεβώνη\n20:18\tΑΕΚ: Η «πρώτη» του Χιμένεθ\n20:08\tΒέροια: Δεν χάνει η ομάδα και κερδίζει… πόντους ο Γράφας!\n20:04\tΞέσπασμα Άρη για τα επεισόδια στο Μενίδι: «Από θαύμα δεν έχουμε θύματα»\n19:52\tΟΦΗ: Τα «βρόντηξε» ο Νιόπλιας!\n19:44\tΑπόλλων Πατρών: «Μπαμ» με τον γιο του Στόκτον! (video)\n- 0 ΣΧΟΛΙΑ\tVideo Gallery\tΗρακλής-Βέροια 1-1: Τα επίσημα highlights (video)


Στην Ισλανδία θα ξεκινήσει τη λειτουργία της η πρώτη μηχανή DAC, ή αλλιώς Direct Air Capture, η οποία ρουφά CO2 για να αποτρέψει την κλιματική αλλαγή. Το συγκεκριμένο DAC θα το χειρίζεται ένα σουηδικό startup, η Climeworks.\nH μηχανική αυτή διάταξη απορρόφησης CO2 από την ατμόσφαιρα, ή αλλιώς DAC, είναι γνωστή με το όνομα Orca και έχει την ικανότητα να απορροφά το αντίστοιχο ποσοστό επιβάρυνσης της ατμόσφαιρας που προκαλούν 870 οχήματα με κινητήρες εσωτερικής καύσης σε ένα έτος.\nΑυτό είναι και το μεγαλύτερο αντίστοιχο εργοστάσιο DAC στον κόσμο, με άλλα δώδεκα περίπου να βρίσκονται σε διάφορα άλλα σημεία του πλανήτη. Τα συναντά κανείς σε Ευρώπη, Καναδά και ΗΠΑ. Το κάθε DAC αποτελείται από 8 κουτιά που μοιάζουν με containers, τα οποία έχουν ειδικές μηχανές απορρόφησης διοξειδίου του άνθρακα.\nΠροφανώς και αυτή η λύση δεν είναι η πανάκεια για την κλιματική αλλαγή, αλλά το ζήτημα αυτό σίγουρα βοηθάει. Απέχουμε, βέβαια, αρκετά από το να πετύχουμε το στόχο της εξοικονόμησης 10 εκατομμυρίων τόνων CO2 το έτος, όπως το υπολογίζει η Διεθνής Επιτροπή Ενέργειας.\nΚαι αυτά πως δουλεύουν;; με τον ήλιο; έλεος… μηχανές είναι και αυτές! Μάλλον θα είναι Α+++\nΠροφανώς παίρνουν ενέργεια απο ανανεώσιμες πηγές (wind, solar).